open-index/open-wikipedia-markdown huggingface dataset:
蓮花山 (廣州)

**蓮花山**係中國廣東省廣州市番禺區入面嘅其中一個景區，喺獅子洋西邊，靠近珠江嘅出海口。佢重係廣州市南邊嘅旅遊休閒度假區嘅中心同埋山水城市嘅門戶地區。喺羊城八景入面有住「**蓮峯觀海**」呢個名。

## 數據
景區佔地面積係2.33平方公里，最高峰係有108米噉高。距離廣州市區有30公里，距離香港有60海裡。

## 個名點嚟？
其實蓮花山呢個名係流傳咗一個咁嘅神話古仔喇。就係話喺好耐好耐之前，南海嗰邊有條好衰嘅龍就響珠江口嗰尐玩嘢，成日都嚟浸嗮啲田同埋撳返啲船嘅，搞到唔理啲靠船出去食飯定係河邊、海邊嘅居民都話佢簡直係頂唔順啊。後嚟有個南海嘅觀音雲菩薩啱好行過呢度，結果就咁啱得咁橋見到條龍響度玩嘢。結果就激到眼火爆，一嘢就將佢坐緊嘅蓮花丼咗響水入面嚟捉咗條龍。後嚟呢隻蓮花就變咗舊石頭就停咗響山上面，結果就搞咗依家嘅蓮花山南天門附近嘅蓮花石喇。就係噉，「蓮花山」嘅名先至係噉嚟。

## 公園簡介

蓮花山係廣東省入面嘅重點風景名勝地區，佢重係中國內地好少見到嘅「人工丹霞」奇跡。

### 石獅頭
喺蓮花山嘅東邊重有個嗌「石獅頭」，因為以前係古代嘅石礦場，因為整咗石頭落咗嚟之後留低嘅石好似個出水芙蓉噉嘅樣而改成噉嘅名。西漢時期，因嗰時冇環保意識，所以先民成日喺呢度大規模噉整石料出嚟而搞成咗棟懸崖峭壁、奇巖異洞嘅景。好似蓮花石、燕子岩、八仙岩、蓮花岩、觀音岩、飛鷹岩、南天門、神仙橋等呢啲噉嘅景喇。佢重係古代人民用錘同纖搞咗出嚟嘅，又過咗2000幾年嘅自然風化先至變咗一棟大嘅石雕古跡。如估入咗去呢個石場入面，就好似行進咗歷史咁，個耳畔成日都嗡嗡聲嘅（因為係鑿石嗰陣嘅㩩呤䆲唥噉嘅聲），好似又見到啲先民又嚟搞施工噉嘅樣。佢重係中國內地最罕見同埋保存得最完美最好嘅古採石場遺址。佢同湖北嗰邊嘅大冶古銅礦遺址一齊話成係中國內地嘅兩個大嘅古礦場。

### 石礪岡
正所謂「山不在高，有仙則靈」。而蓮花山就係由觀音菩薩嘅蓮台整成嘅山仔，真係幾犀利下。佢嘅奇、特、異、秀、靈呢5樣嘢咋，就吸引咗出面好多人過嚟呢度睇景喇。而蓮花山嘅紅砂岩就比較出名喇，因為佢嘅石頭質量比較好，加上佢嘅密度好高同砂質又比較細嘅關係，所以古代啲人用佢嚟做磨刀石咯。

## 攞過嘅獎
呢間嘢喺1996年嗰陣，就攞咗廣州旅遊十大靚景嘅其中一個名——「蓮花勝境」，佢重係中國內地好少見到嘅「人工丹霞」奇跡。佢重喺2001年被國務院畀咗係第五批嘅全國重點文物保護單位。蓮花山上面重有棟起喺明朝萬曆（1612年）年間嘅蓮花塔同埋始起喺清朝康熙（1664年）年間嘅蓮花城呢啲古代建築，都被列入咗廣東省級嘅文物保護單位。而「蓮峯觀海」響2002年嗰陣，重被廣州市政府整咗入去新世紀嘅羊城八景入面。

## 景區
### 燕子巖
### 觀音巖
觀音巖喺以前嗰陣，係舊陣時嘅採石場附近留低落嚟嘅石室，而喺蓮花山嗰邊，好似觀音岩噉嘅石室都重有好多下。原嚟，觀音岩以前係尼姑庵呢隻嘢，佢係畀咗觀音菩薩響堂入面整高隻頭嚟睇下，重可以喺石頭牆上面見到啲有寫住「雍正七年」呢四個字嘅，不過到依家為止，重未搵到呢四個字係點嚟嘅。

### 飛鷹巖
如估行入去入邊嘅飛鷹隧道到咗飛鷹崖嘅話。你會睇到飛鷹崖上面嘅景觀同埋燕子岩係啱啱好180°調轉咗嘅景，如估喺崖嘅上面向住欄杆下面睇攞佢嘅話，就見到係阡陌縱橫，良田萬頃，珠江向東流，成笪南國嘅風光都睇嗮。如估返轉頭睇下就見到幾隻一柱擎天嘅石柱同埋石筍，重有石屏風都響度。而呢啲嘢嘅形成就係2000幾年嚟，以前嘅先民成日唔停咁鑿啲山嚟攞石仔搞出嚟嘅嘢。

### 獅子石
### 蓮花塔

蓮花塔就係喺蓮花山嘅主峰最上面，呢座塔係喺明朝嘅萬曆四十年（1612年）起嘅，到依家已經有差唔多400年嘅歷史，佢重係個廣東省級嘅文物保護單位。而蓮花塔出面有9層樓，入面有11層樓，出面好似個八邊形噉，佢係棟磚木結構嘅樓，入面重有棟螺旋嘅樓梯可以去到塔頂都得。就喺塔入面，每層樓嘥士都唔同、門嘅樣係五花八門。其中呢座塔係蓮花山上面最高嘅地方（148.96m）。佢喺古代嗰陣到依家，喺伶汀洋入去珠江嗰啲船就係成日攞蓮花塔嚟入去廣州嘅導航標記喇。呢笪地有「省會華表」嘅稱呼。

## 節日活動
喺蓮花山入面有兩個主要同花有關嘅節慶活動係出咗名嘅，就係蓮花節同埋桃花節喇。蓮花山喺每年嘅6月到8月份，喺觀音聖境入面都辦咗規模比较大嘅蓮花節。喺嗰陣時有裝住4000幾盤同埋百幾個唔同品種嘅蓮花，重將成整個觀音聖境都搞到好靚。喺佢展覽出嚟嘅品種入面，重有喺全國各地嚴格揀過出嚟嘅極品，佢重係好難見到嘅蓮花盛會添。每年一到咗春節嗰陣，蓮花山嘅觀音聖境同埋蓮花塔下面嘅桃花源澗入面，重見到好多樖桃花樹嚟開花都有。

## 注意事項
#景區唔畀帶或騎1～3隻轆啲車入場（唔理係唔係機動品種）
#唔畀飛無人機上天
#未經批准，唔畀搞任何形式嘅商業拍攝。
#景區唔畀任何寵物入場
#任何時段都唔畀搞露營或搭帳篷
#景區唔畀玩輪滑或放紙鷂
#山上唔畀拉橫額或整吊床
#景區除水上樂園同酒店啲泳池之外，其它屬下水體範圍都唔畀游水。
#從2017年11月1號開始，唔畀帶任何香、燭、元寶等拜祭品入場。若果早前帶咗入場嘅，必須要自覺帶走或交到景區指定位置統一處理。
#除番禺粵海村度假酒店之外，其它景區雖然喺17:00～第二日07:00都唔會趕人走，但有部份基礎設施都唔開門。
#蓮花塔同素食堂、粵海村度假酒店入面啲費用同門飛唔互通，若果要入場嘅必須要另外畀錢。

## 交通
;巴士
蓮花山車站總站、蓮花山港站、蓮花山港總站
;輪渡
*蓮花山港

;地鐵
*廣州地鐵4號線：石碁站

## 飛同開放時間
;開放時間
*每日07:00～17:00。
*雖然17:00之後重可以喺山上逗留參觀，但太陽落山之後，有部份景區會閂檔。
*凡係大雨或暴雨、雷暴、刮颱風、龍捲風等惡劣天氣時會睇天氣而決定暫停開放或部分開放。
*:掛咗暴雨警報信號或藍、黃、橙、紅色颱風警報信號其一，景區會暫停開放。

;門票
*成人票每位￥54。
*6＜歲數≤18（要有個人身份證）／全日制大學本科或以下學歷啲人（要有喺教育限期內帶學校公章嘅學生證，成人教育唔算）：半票
*身高＜1.2m嘅細路：免費
*60≤歲數≤64嘅老坑／1.2m≤身高＜1.5m嘅細路：半票
*殘疾人體育分級屬A1、A3、A9、B1、B2、CP1等重度殘疾嗰啲傷殘人士：半票（必須要有位陪護人員陪同）
*現役軍人／軍隊離退休幹部／殘疾人及俾中華人民共和國民政部門確定咗嘅低保救助對象、五保戶：免費
*年紀＜6（要有個人身份證）／身高＜1.2m（要有位買咗入場飛嘅成年人陪同）：免費
*年紀≥65：免費
*單位團體（要有抌咗公章嘅單位證明）：每人九折（人數＞30）；每人八折（人數＞100）
*旅行社團體：按景區簽訂咗合同嘅價錢嚟收
凡係有機動車啲遊客入場時，車費另外計： 
*大貨車或超過20座嘅大巴入場：￥35／次。
*細車：￥20／次。
*五類車同單車：唔畀入場。

## 註

## 連出去
* 番禺蓮花山旅遊度假區

類:廣州公園

類:廣州旅遊景點
小北站 (廣州地鐵)

**小北站**（；）係廣州地鐵嘅車站，2009年12月28號開放，喺越秀區環市中路同小北路、童心路嘅交界。

## 結構
### 樓層
#### 打掂
呢個站一共有兩層樓嘅地下區域，其中地下一樓係嘅東、西站廳，兩者唔相連。地下二樓係月台。同大多數嘅車站一樣，冇休息室同廁所響度。

#### 打橫

### 站廳
呢個站同江南西站一樣，都係分開咗東西兩個站廳，而且兩個站廳嘅免費區冇連埋一齊嘅。而且個車站嘅站台重細個一般嘅車站站廳，但係兩個站廳嘅收費區之間都有扶手電梯同樓梯往返月台都得。而專用𨋢喺去文沖嗰邊嘅月台嗰度，月台幕門出面嘅東邊區域入面，乘客如估有需要嘅話，可以向車站嘅工作人員查咗車飛之後嚟協助用。

### 月台
呢個站有1個分離島式月台，喺環市中路嘅地底。

### 商鋪同自助服務
而家嘅小北站入面有唔同類嘅鋪頭畀乘客買嘢同埋食嘢，好似有便利檔、糕餅檔同洗衫舖等。

另外，小北站入面重有好多自助服務設施畀乘客用，包括咗自動櫃員機同自動販賣機；重有充羊城通，交水電費同交通嘅罰錢、查地鐵嘅路線、頭尾班車同埋地鐵嘅安全指引服務，重可以畀乘客登記變成廣州地鐵薈嘅會員嚟查獎分、換獎品都得。

### 出入口

## 頭尾班車信息同配線圖

## 車站歷史
### 規劃
喺2003年地鐵規劃入面就出現咗而家嘅入面就出現咗呢個站，為止就喺而家小北站嗰度，重加入咗嘅工程入面。而車站名重係用返呢個名。
### 施工
喺2006年6月26號，呢個站正式開始喐手起，喺起緊嗰陣，由於施工方唔想喺呢度搞出個大塞車出嚟，加上附近有好幾條內環路嘅柱響度，結果改咗幾次設計，最後決定起兩個站廳。
### 開通
2009年12月28號，開通咗之後，呢個站正式營運。
### 事件
#### 縱火案
2011年1月11號22:23（UTC+8），喺行滘口嗰邊嘅月台（而家係號月台）列車喺呢個站出站之後，車廂突然著火。事發後呢個站到廣州火車站之間區域一度封閉，列車亦喺呢個站到當日深夜停運，地鐵方同消防隊亦第一時間參加救火同排除爆炸品嘅工作。據調查，起火事件是由位湖南籍嘅吳氏乘客，因個人遇到不滿而感情用事，點著自己帶入站嘅煤氣樽而引發。事發後，吳氏乘客第一時間走咗返住喺白雲區人和鎮嘅出租屋入面，俾差人喺第二日05:00（UTC+8）被當場叉住。

出咗呢單嘢之後，有網友質疑點解可以帶煤氣樽入地鐵站。

#### 站內號月台30號幕門附近飆白煙
2019年12月10號10:02（UTC+8），有報料話車站嘅號月台尾近30號幕門位懷疑飆煙，好多乘客喺呢個站離開車廂避難，過咗10分鐘後正式恢復返正常營運秩序。據記者同地鐵方調查，發現呢單飆煙案冇出現火燭，係月台嘅冷氣通風機組出神農茶，地鐵公司喺事發後即刻處理咗，10分鐘後正式恢復正常。

## 利用狀況
呢個站附近都係一片鬼佬嘅居住地同埋下塘小區嘅地區，加上附近都有一大堆寫字樓響度。所以喺平時都有客流嚟呢個站嗰邊坐車。喺客流高峰期甚至重出現井噴咁滯。另外，住喺下塘西路或麓景路、橫枝崗地區嘅居民成日先坐巴士嚟呢度跟住轉地鐵嘅。

## 附近嘅建築同景區
### 辦事處
* 廣東省公安廳警務督察處

### 酒店
* 廣州金鷹酒店
* 亞洲國際大酒店
* 廣視賓館

### 學校
* 廣州市第十七中學
* 廣州市兒童活動中心

### 媒體
* 廣州電視台
* 廣州電台

### 醫院
* 廣空後勤醫院

### 景區
* 東濠涌

## 參考資料

## 上一站·下一站
西村站

**西村站**可以係：
* 西村站 (廣州地鐵)：廣州地鐵同嘅轉車車站。
* 西村站 (滬昆鐵路)：滬昆鐵路嘅車站。
* 廣州西站：之前嗌過「西村站」。
將軍 (中國古代)

**將軍**，係中國古代嘅一種官職名，響春秋時代第一次用，喺漢代成為常設職位。
74式坦克

**74式坦克**，係日本陸上自衞隊嘅一款主戰坦克，設計同生產都係由三菱重工業完成，用嚟取代早期嘅61式坦克。
將

**將**／**帥**，俗稱「公」，係象棋其中一種棋子，代表戰場上嘅將軍，係成盤棋最重要嗰隻，玩家要保護自己隻將（帥），同時要食到人哋隻帥（將）為之贏。

**將軍**只能夠喺自己個「九宮格」入面前後左右行，每次行一格。

如果雙方嘅**將軍**喺同一條線，同埋佢地之間無任何棋子阻隔，就可以直接用自己嘅**將軍**食咗對方嘅**將軍**，呢個操作叫做飛宮。
頓涅茨克人民共和國

**頓涅茨克人民共和國**（），係俄羅斯主張嘅自治共和國，一般受國際社會拒絕，公認做烏克蘭嘅領土。

## 歷史
響2014年，東烏克蘭嘅頓涅茨克州有親俄嘅武裝分子發動叛亂，喺俄羅斯操縱下霸佔頓涅茨克城嘅行政大樓。之後，佢哋宣布成立「頓涅茨克人民共和國」，名義上係獨立國家，但係實際上係俄羅斯嘅傀儡政權。

2022年2月21號，俄羅斯正式承認頓涅茨克人民共和國。3日之後，俄羅斯入侵烏克蘭，而頓國有份幫俄羅斯打烏克蘭。2022年9月底，俄羅斯執行咗有高度選舉舞弊嘅所謂選舉，正式將頓國吞并入俄羅斯。聯合國大會通過咗議案，視吞併為非法，並要求俄方“立即完全撤退”。

頓涅茨克人民共和國一直都由不同嘅人權組織批評，完全漠視當地人民嘅基本人權，仲會綁架同殺死親烏居民。頓涅茨克人民共和國嘅地位唔但止冇受國際社會承認，仲畀烏克蘭當局列為恐怖主義組織。

## 涉及事件
### 擊落民航客機

2014年7月17號，馬來西亞航空一架波音777由荷蘭阿姆斯特丹史希浦機場飛去馬來西亞吉隆坡國際機場期間，喺烏克蘭頓涅茨克州距離俄羅斯邊界約莫40公里嘅上空畀俄羅斯同頓涅茨克人民共和國攞打落嚟，飛機內283個搭客同15個機組人員死晒。國際社會都嚴厲譴責俄羅斯同頓涅茨克人民共和國攻擊民航客機嘅恐怖主義行為。

### 支持香港黑警
2019年10月7號，香港反送中運動期間，頓涅茨克人民共和國士兵公開支持大肆濫用暴力侵犯人權嘅香港黑警，仲話佢哋係「工作兄弟」。

## 攷
小北站

**小北站**可以係：

* 小北站 (廣州地鐵)，廣州地鐵5號線入面嘅一棟車站。
* 小北站 (濱州鐵路)，內蒙古自治區牙克石市入面嘅一棟車站。
象 (象棋)

**象**／**相**，係象棋其中一種棋子，代表戰場上嘅戰象，一共有四隻。

象只能夠喺自己嗰邊前後打斜行，每次行兩格，即係行「田」字對角。

如果「田」字正中間有另一隻棋嘅話，象就唔可以向嗰個方向行。有啲人會形容呢個情況為「撬象腳」。
相 (搞清楚)

**相**係唐字，原指相（一個圖像嘅載體），亦都可以指：
*樣，人個相（睇相嘅相）
*相 (物理)，物理學上嘅相同物質嘅唔同形態
*相位，物理學上有關波動嘅一個概念
*宰相，古代官名
*象 (象棋)，又叫相
*相氏，姓氏
淘金站

**淘金站**（；）係廣州地鐵嘅車站，規劃時期嗌過**花園酒店站**（；），喺越秀區環市東路同淘金路嘅交界，2009年12月28號開放。呢個站附近冇幾遠就係花園酒店同白雲賓館。

## 車站嘅結構
### 樓層

### 月台

呢個站有1個島式月台，喺環市東路嘅地底。

另外，呢個站嘅月台東邊有條存車線響度，如估5號綫東邊出故障嗰陣，去文冲站嘅列車就喺呢條存車線返轉頭。嗰時去區莊到文冲嘅車就要轉其它交通工具直達。

### 商鋪同自助服務

### 出入口

## 利用狀況
淘金站係廣州市入面，附近有比較出名嘅建築網站。車站附近都係啲花園酒店同白雲賓館、建設馬路同埋淘金路小區啲人嚟呢個站坐車嘅。重有，附近嘅廣州市第廿一中學同廣東國際大廈做嘢同埋返工、返學嘅人都成日嚟呢個站上落車嘅。呢個站嘅人流都算一般，尤其係節假日嗰陣係逼到爆咁滯。

## 附近嘅建築
*花園酒店
*白雲賓館
*廣東國際大廈
*廣州國際世貿中心
*麗柏廣場

## 上一站·下一站
士 (象棋)

**士**／**仕**係象棋其中一種棋子，代表戰場上嘅謀士，一共有四隻。

士只能夠喺自己個「九宮格」入面打斜行，每次郁一格。
車 (搞清楚)

**[[車]]**原指交通運輸工具，亦都可以指：
*車 (象棋)，象棋一隻棋
*車 (國際象棋)，國際象棋一隻棋
*車 (動作)，一種動作
*車氏，姓氏
戰象

**戰象**，係經人類馴服同訓練之後用嚟作戰嘅象，主要用於衝散敵軍嘅陣列、踐踏敵人同埋投射兵器。戰象通常係雄性嘅。
車 (象棋)

**車**／**俥**（），係象棋其中一種棋，代表戰場上嘅戰車，一共有四隻，每邊兩隻，紅色嘅通常寫做「俥」，黑色嘅就係「車」。

車係威力最強嘅棋，可以喺棋盤任何一格前後左右行，每次行幾多格都得，不過唔可以跳過其他嘅棋。
戰車

**戰車**，係指用嚟戰鬥嘅交通工具，例如有馬拉嘅馬車式戰車、現代嘅坦克車。
砲 (象棋)

**砲**／**炮**（有時寫做**包**），係象棋其中一種棋子，代表戰場上嘅投石器，一共有四隻。

炮可以喺棋盤任何一格前後左右行，每次行幾多格都得。食棋同行棋方法差唔多，但食棋時，中間一定要隔一隻棋做炮台，炮台可以係自己嘅棋或者對方嘅棋都得。

因為炮需要炮台先至可以攻擊，所以佢係棋局早期，棋盤上面多棋子嘅時候，價值會高啲，後期比較弱。
卒 (象棋)

**卒**同**兵**係象棋其中一種棋子，代表戰場上嘅士兵，每邊有五隻。黑色嘅叫卒，紅色嘅叫兵。

卒過河前淨可以向前（敵方陣地）行，過河後可以向前、左或右郁，每次行一格，但唔可以打倒褪或者打斜行。
馬 (象棋)

**馬**／**傌**，係象棋中嘅一種棋子，代表戰場上嘅戰馬，一共有四隻。

馬係威力第二強嘅棋，可以喺棋盤任何一格前後打斜行，每次行「日」字對角。

如果有其他棋子喺馬準備移動方向嘅正前方，但又無留有空格嘅話，馬就唔可以向呢個方向移動，呢個情況就係「棘馬腳」。
區莊站

**區莊站**（，）係廣州地鐵同嘅轉車車站，2009年12月28號開始營運，位置喺越秀區環市東路同農林下路交界嘅地底。

## 結構
### 樓層
呢個站一共有5層樓嘅地下區域，其中地下1樓係出入口嘅通道同站廳，有票務設施，客務中心、地鐵派出所同車站控制室；地下2樓係車站設備；地下3樓嘅月台；地下4樓係轉車樓同站廳；地下5樓係嘅月台。車站冇廁所同休息室響度，連都一樣。
#### 打掂

#### 打橫

### 站廳
呢個站喺起好5號綫嗰陣就整咗2個站廳出嚟，其中一個喺環市東路嘅北站廳同農林下路嘅南站廳，而兩個站廳都整咗客務中心出嚟。而兩個站廳之間都有通道接埋一齊（唔理佢係免費區定係收費區）。各個站廳嘅收費區都有好多部專用𨋢、扶手電梯同樓梯去到南北站廳、客流集散廳同埋邊條綫嘅月台都得。

### 月台
呢個站嘅5號綫月台喺環市東路嘅地底，而6號綫嘅月台喺農林下路嘅地底。

### 商鋪同自助服務
由於呢個站嘅特殊設計關係，所以唔理係收費區定係免費區都冇商鋪響度，但係有好多部自助服務設施畀乘客用，包括咗民生銀行嘅自動櫃員機、自動售賣機等。車站入面重有好易機嚟充羊城通，交水電費同交通罰錢呢啲嘢；而M-Touch機係可以查地鐵路線、頭尾班車同埋地鐵安全指引，重可以畀乘客登記成廣州地鐵薈會員嚟查獎分同換獎品。

### 出入口

車站有6個出入口，分別係A、B1、B2、C、D，E。初期時E出入口同其他5個出入口連通，但開通後，E出入口去唔到其他5個出入口。

## 車站歷史

### 規劃時期
呢個站最初喺2003年嘅方案入面話咗係5號綫同6號綫嘅車站，而呢個站喺區莊立交嘅東邊冇幾遠嗰度整咗個站（而家呢度），嗰時重定咗係**區莊站**嘅名。

### 施工時期
喺2006年，5號綫同6號綫嘅工程開始逳手，而呢個站重整咗兩條地鐵嘅轉車車站。但喺起緊呢個站嗰陣，車站隔籬有棟8層樓嘅某單位住戶因為同施工隊成日傾唔掂，有住戶唔肯搬走。而地鐵方面就改咗個車站嘅設計方案而導致車站嘅面積變細咗，之前本嚟有規則形狀嘅車站就變成冇規則形狀嘅車站。

### 5號綫時期
響2009年12月28號，呢個站正式投入服務。初期凈係開咗北站廳同埋5號綫嘅月台。嗰時凈係得4個出入口。喺凈係得5號線開通咗嗰陣（2009年12月28號14:00——2013年12月28號13:59），喺1號線嘅公園前站西邊嘅乘客轉車過嚟呢個站嗰陣，成日都要兜過2號線先至過到嚟呢度。

### 成為轉車嘅車站時期
到咗2013年12月28號14:00，呢個站時隔4年，地下5樓嘅6號綫車站同埋南站厅部分都開埋。喺呢個時候開始，喺1號線嘅公園前站西邊嘅乘客轉車過嚟呢個站嗰陣都唔再兜去2號線嗰邊喇。而出入口方面，呢個站重多咗2個出入口。

### 出入口
車站開通初期，原先喺農林下路小學隔籬嘅髮廊整咗個地鐵出入口方便出入站，但俾學校好多學生家長話出入口工程喺學校範圍，會影響學生仔上課而反對。雖然地鐵方打算喺犀牛路口整咗個地鐵出入口，但同樣亦俾學生家長話同學校隔咗條馬路而導致細路返學過馬路好崖广而反對。直到2011年起時乾脆改成站廳兼喺廣東省教育廳對面整咗兩個出入口重喺2013年12月28號開通時開放。

### 營運事故
2014年7月9號08:53（UTC+8），有位乘客帶嘅保溫樽發生爆裂洩漏液態N<sub>2</sub>而產生液霧現象，令好多車廂乘客心驚驚。地鐵方為確保地鐵營運安全而組織呢部列車啲人喺呢個站清場，後邊啲列車亦受到延誤。

## 利用狀況
呢個站附近都係啲矮樓嚟嘅。不過喺廣州市執信中學讀書嘅學生仔，部份嘅省級單位（例如廣州市中學生招生辦同埋廣東省教育廳）就係喺呢個站附近，加上重有去王府井百貨同埋新大新百貨嘅東山分店shopping嘅人成日都喺呢個站落車嘅。

## 轉車須知
如估你搭緊喺呢個站落車轉，要去到北邊嘅站台先至可以轉，千祈冇去咗站台嘅南邊。因為站台嘅南邊凈係可以出站，冇得轉車咁玩嘢㗎。重有，如估你搭緊喺呢個站落車轉嘅話，要去到站台最中間嘅通道嗰邊，嗰度有條手扶電梯同樓梯可以落去，落咗2層樓之後轉右再落去就到嘅站台喇。因為站台嘅兩邊雖然話可以轉車，但係要兜好遠嘅路先至落到去轉車嘅通道**（坐咗扶手電梯落到去之後，先至係行到半佬）**咁玩嘢。

## 上一站·下一站
環市路

**環市路**可以係：

* 環市路 (廣州)，中國廣東省廣州市入面有三條環市路，一條係從西場立交嗰邊去到天河立交嗰頭；另外一條響南沙區；重有一條響從化區嘅105國道入面。
* 環市路 (台山)，喺中國廣東省台山市。
* 環市路 (肇慶)，喺中國廣東省肇慶市德慶縣。
* 環市東南路，喺中國廣東省中山市坦洲鎮。
* 環市路 (苗栗)，喺中國臺灣省苗栗縣竹南鎮，有三條路，分別係一段、二段同埋三段。
麥邊

**麥邊**（**Mak Pin**）係香港西貢區大網仔一笪地方，亦係區入面重要交通樞紐，有個迴旋處連住大網仔路同西沙路，所以車流都幾繁忙。
分類:西貢區
三號幹線（郊野公園段）有限公司

**三號幹線（郊野公園段）有限公司**（英文：**Route 3 (CPS) Company Limited**）係香港一間有專營權去營運大欖隧道（原名「三號幹線（郊野公園段）」）嘅公司，1995年開張，初頭由新鴻基地產同華潤集團持有，但後尾華潤集團要專注零售業務，所以新鴻基地產變咗做單一大股東。

2025年5月31號，香港特區政府收番大欖隧道嘅專營權。

## 連結
*三號幹線（郊野公園段）有限公司官方網頁
交加街

**交加街**（**Cross Street**）係香港香港島灣仔區一條路。交加街東西走向，喺莊士敦道同皇后大道東之間，西起春園街，東面連接住灣仔道。中間穿越嘅橫街有太原街、石水渠街。交加街喺灣仔街市中心，條街兩邊都係小販檔位，車唔可以駛入去。

## 連結
* 灣仔交加街地圖
晏頓街

**晏頓街**（**Anton Street**）係香港香港島灣仔區灣仔一條人路，喺皇后大道東44號北面，軒尼詩道22號南面。 

晏頓街有兩條線由北到南行車，但係由於長期有車泊喺街邊，所以只能單線行車。晏頓街鄰近衛蘭軒、大生商業大廈、熙信大廈、太古廣場3座，未來香港地鐵金鐘站有出入口連接住太古廣場3座。

## 連結
* 灣仔晏頓街地圖
救世軍街

**救世軍街**（）係香港一條街，喺香港島灣仔區，街名嚟自附近香港救世軍建築物。

救世軍街西北連接住活道，盡頭係鄧肇堅醫院。附近嘅路包括愛群道、皇后大道東同永祥街。

## 鄰近建築
* 香港灣仔職業訓練局大樓
* 香港專業教育學院
* 鄧肇堅醫院
* 救世軍教育及發展中心教育中心
* 賽馬會匡智學校
* 救世軍社會服務中心

## 交通
*巴士 
*電車：灣仔集成中心站 
*小巴

## 出面網頁

*救世軍街地圖
士兵

**士兵**或**兵士**，係最基層嘅軍人，可以分為上等兵、一等兵、二等兵等等，依照年資同表現晉升。
景星街

**景星街**（**King Sing Street**）係香港港島灣仔區入面一條街。景星街西面同石水渠街交界，有座藍屋，入面有洪拳林氏中醫師醫館；東面係汽車工程同修車房集中地堅彌地街。 

景星街向南行可以通去灣仔北帝廟同堅尼地道；向北行可以通去皇后大道東、灣仔街市同尚翹峰。

## 出名地方
*藍屋
*橙屋

## 連結
*灣仔景星街地圖
棉花路

**棉花路**（**Cotton Path**）係香港灣仔區銅鑼灣一條路，亦係港島少數用「路」字做最後一個字嘅路。棉花路單向東行，由西到東途經加路連山道同東院道。

## 出名建築物
棉花路上面只有三座建築物，分別係紀律部隊人員體育及康樂會、聖保祿修院同聖保祿醫院。

## 交通
可乘搭巴士936去石圍角，或者936A去荃灣。香港大球場有活動嗰陣，呢度會有特別巴士117R開去旺角。
皇龍道

**皇龍道**（）係香港香港島東區天后一條街，連接住天后廟道同金龍臺，喺天后廟道西南方向近銅鑼灣天后廟交界。

皇龍道前名黃龍道，因為舊時大坑舞火龍路線會經過呢條山路而有咁嘅名。

## 濕碎資料
*皇龍道有棵「東區樹王」細葉榕喺路中心，2008年9月商業電台《在晴朗的一天出發》曾經關注過，最後令康樂及文化事務署擴闊樹兩邊石屎花槽等棵樹可以繼續生長。
*皇龍道嗰頭做過無綫電視劇集《花花世界花家姐》拍攝場景。

## 附近建築
* 龍景花園
* 寶明閣
* 天后廟
* 皇道瑜伽中心
* 香港紅卍字會贈診所
* 聚龍閣
* 金龍閣
* 龍峰閣
* 龍心閣
* 乘龍閣
* 金龍大廈

## 參考

*從街道建築講歷史: 天后皇龍道及金龍臺
*新世界皇龍道建5幢
*皇龍道東區樹王
銀幕街

**銀幕街**（**Ngan Mok Street**）係香港島銅鑼灣天后一條街，起源自英皇道20號交界，到琉璃街4號完咗，全長100米。銀幕街近住港鐵天后站同柏景臺。

## 歷史
「銀幕」意思係電影放映用嘅銀幕。

1921年，黎民偉、黎北海，黎海山三兄弟買咗北角天后廟前一塊空地，起咗香港第一間電影廠民新製造影畫片有限公司，又搞香港第一間華資戲院新世界戲院，推動香港電影業發展。

1957年政府地圖顯示銀幕街現址係一條小路，但重未有名。後來香港政府重新規劃天后時，起咗「銀幕街」呢個名嚟紀念電影公司同埋戲院。

## 出面網頁
*香港銅鑼灣銀幕街地圖
*銀幕街史
琉璃街

**琉璃街**（**Lau Li Street**）係香港一條街，喺香港島銅鑼灣東面嘅天后，連接住興發街同英皇道，中間就同電氣道、銀幕街交匯。

## 史
琉璃街喺19世紀末到20世紀初係香港琉璃（查實即係今日嘅玻璃）廠集中地，入面好多都整火水燈燈筒同燈座，條路所以有呢個名。
大白田街

**大白田街**（**Tai Pak Tin Street**）係香港新界葵青區一條街，西南接住大隴街，西北接住梨木道。

荃灣新市鎮街名，好多都用區內村落命名，但街名與命名村落實際位置唔一定一樣。呢條街名嚟自大白田村，喺油麻磡同梨木樹之間，近住廣深港高鐵石蔭緊急站暨通風大樓附近，而家仍存在。

## 附近建築
* 北葵涌公共圖書館
* 北葵涌街市
* 安蔭邨
* 石蔭邨
* 石籬邨

## 附近道路
* 童子街
* 和宜合道
* 梨木道
* 安足街
* 大隴街
* 石排街

## 連結
* 大白田街（Tai Pak Tin St）
中山大道

**中山大道**可以係：

* 中山大道 (廣州)，中國廣東省廣州市入面嘅一條主幹道，響天河區同埋黃埔區入面。
* 中山大道 (武漢)，中國湖北省武漢市江漢區入面嘅一條主幹道。
* 中山大道 (桂林)，中國廣西壯族自治區桂林市入面嘅一條主幹道。響象山區同埋靈川縣入面。
* 中山大道 (河源)，中國廣東省河源市源城區入面嘅一條主幹道。
偉信

**偉信**（ /ˈwɪlsən/）係一個英文姓或者人名，原則上係 ｢威廉個仔｣ 咁解，最初係個姓，但係後來亦都可以用嚟做個男仔名。

## 中文名
有幾個中文譯名：威爾遜、威信、偉信、衛奕信。
賊佬試沙煲

**- 賊佬試沙煲**以前嘅屋會有窿，賊會呢啲洞爬入去，但係佢哋最怕有人埋伏，趁佢爬入去嘅時候，打爆佢嘅頭。所以賊佬試沙煲嘅意思，先把沙煲伸入去，如果有人埋伏打，會打碎沙煲，賊就會立即走。

**-** 正寫應該為"**茶佬試砂煲**"，以前煲茶嘅器具係缸瓦瓷器，亦係俗稱砂煲；當個茶煲爛/穿咗，箍煲(傳統缸瓦瓷器維修方法)/補煲後攞返黎，都無人知會唔會漏水，唯有通過當時人(煲茶人)用水測試先知。通常形容人們處理問題時，並沒有明確解決方案或者方法時，胡亂嘗試。所以偈後語應該係 **茶佬試砂煲-試過先知**。
環市路 (廣州)

廣州入面有三條**環市路**：

* 環市路 (廣州荔灣至廣州天河)，從西場立交嗰邊去到天河立交嗰頭嘅環市路。
* 環市路 (廣州南沙)，南沙區入面嘅環市路。
* 環市路 (廣州從化)，從化區入面嘅環市路，喺105國道入面。
中山大道 (廣州)

**中山大道**（）係中國廣東省廣州市入面嘅其中一條主幹道，呢條主幹道喺天河區同埋黃埔區入面。成條馬路東西走向，西邊從華師附中嘅西門附近開始，一直向東去到港灣路同埋黃埔東路嘅交界嗰頭。呢條路響1918年起好，1987年擴闊過。

## 概要
全長14.8公里，闊48米，雙向8車道。成條路係雙行線。呢條馬路分開咗西、中、東三條嘅。

## 史
喺1918年，國父孫中山響佢嘅《建國方略》入面提出要喺中國整三個商貿大港。其中第一個響渤海灣呢邊；第二個響上海嗰邊；重有一個響廣州嗰頭。為咗可以成功實施佢嘅計劃，就必須要打通條喺廣州市中心同埋黃埔之間嘅路。結果廣州市政府就嗌咗好多嘅人（尤其喺石牌、棠下呢啲城中村嘅人）喺幾個月時間入面，就整好咗呢條路喇。由於呢條路係國父孫中山喺《建國方略》入面講到嘅計劃，結果就將呢條路改咗個名叫中山公路。到咗1987年由於廣州就快辦六運會，就將呢條路就整闊咗，重改咗嗌「中山大道」呢個名。

## 中山大道嘅三條道路，起點到終點
*中山大道西：從華師附中嘅西門嗰頭一直去到車陂路嗰邊
*中山大道中：從車陂路嗰頭一直去到珠吉路嗰邊
*中山大道東：從珠吉路嗰頭一直去到港灣路同埋黃埔東路嘅交界嗰邊

## 經過嘅道路

呢度啲路順序係從西去到東嚟排嘅，其中**加粗**咗嘅字係主幹道：
*五山路、石牌東路、**[[天河路 (廣州)|天河路]]**
*真茹路
*
*華景路
*東方一路
*天府路
*景郵路
*華景東路
*楓葉路
*棠石路
*建中路
*荷光路
***[[科韻路]]**
*棠下涌西路
*棠下涌東路
*棠安路
*科新路
*棠東豐樂路
*駿景路
*棠東東路
***[[車陂路]]**
*黃村西路／東圃大馬路
****'
*大觀南路
*[[珠吉路]]
*[[茅崗路]]、[[蠏山路|蠏山西路]]
*[[蠏山路]]
*[[大沙地路|大沙地西]]
*獅山路
*[[荔香路]]
*[[港灣路 (廣州)|港灣路]]
****'

## 公共交通
**[[廣州地鐵]]**
*：車陂站
*：魚珠站
*：華景路站
*：魚珠站、珠村站、車陂站、棠下站
文東路

**文東路**（）係香港離島區大嶼山北面東涌一條路，東西行雙向行西，東面到迎禧路，西面盡頭係文東路公園側邊嘅迴旋處。

## 沿路建築
文東路沿路，西面由文東路公園開始，途經海堤灣畔、諾富特東薈城酒店、東薈城北面入口同停車場出口、藍天海岸、東涌市政大樓（包括東涌文東路體育館同東涌公共圖書館）、靈糧堂怡文中學、靈糧堂秀德小學、映灣園同東涌北公園。

文東路亦近住港鐵東涌站同昂坪360東涌纜車站。

## 出面網頁
* 文東路公園及東涌北公園
* Google地圖 文東路
慶東街

**慶東街**（**Hing Tung Street**）係香港離島區東涌一條街，喺開發東涌北做新市鎮時起嘅，隔籬係港鐵東涌線A出口。慶東街由東涌東薈城去到達東路富東邨。

慶東街亦係一個露天交通交匯處，的士站、小巴站、穿梭巴士站同本地遊旅遊巴出團集合點呢度都有。

## 建築

*東堤灣畔
*東涌站 (東涌綫)
單戀雙城

《**單戀雙城**》（），係香港電視廣播有限公司時裝愛情電視劇，由陳展鵬、陳茵媺、林夏薇同洪永城領銜主演，監製係方駿釗。本劇係香港同馬來西亞兩地取景。共22集。

## 角色
### 主要角色
***[[陳展鵬]]** 飾演 **陸恭梓（大哨）**
***[[陳茵媺]]** 飾演 **羅式適（式適）**
***[[林夏薇]]** 飾演 **程展禛（禛禛）**
***[[洪永城]]** 飾演 **錢　進**
***[[楊明|楊　明]]** 飾演 **程展博（Nic）**
***[[高海寧]]** 飾演 **黃淇英（淇英）**

### 其他角色
***[[岳華|岳　華]]** 飾演 **羅　威（攞威哥）**
***[[許紹雄]]** 飾演 **謝雲鋒（廢渣哥）**
***[[樊奕敏]]** 飾演 **羅書舒（書舒）**
***[[韋家雄]]** 飾演 **專　榮**
***[[楊秀惠]]** 飾演 **劉　音（Yvonne）**
***[[姚子羚]]** 飾演 **康以蕎**
*羅樂林 飾演 麥貫天（Sky哥）
*馬海倫 飾演 李麗詩（詩姐）
*韓馬利 飾演 杜惠心
*康　華 飾演 余慧敏（敏姐）
*鍾景輝 飾演 陳　總
*陳庭欣 飾演 Applebaby
*翟威廉 飾演 林繼謙（Jason）
*李佳芯 飾演 Sue
*秦　煌 飾演 元　山
*葉凱茵 飾演 Fanny
*石天欣 飾演 Elaine

## 前後節目

## 拎
* 單戀雙城 - 主頁 - tvb.com
守業者

《**守業者**》（；），係香港無綫電視民初倫理電視劇，由馬浚偉、楊怡、麥長青、邵美琪同唐詩詠領銜主演，監製係梁材遠。本劇係2014無綫節目巡禮電視劇之一，亦係第18屆香港國際影視展中無線電視所推介嘅19部劇集之一。本劇喺香港、廣東順德、廣州、佛山同清遠多個地方取咗景。

## 主演
*馬浚偉 飾 潘家揚
*楊怡 飾 唐冰冰 
*麥長青 飾 潘家顯
*邵美琪 飾 冼碧雲
*唐詩詠 飾 馮芷晴
*岳華 飾 潘永年
*韋家雄 飾 唐千斤
*康華 飾 潘巧兒
*李國麟 (演員) 飾 潘永祥
*楊潮凱 飾 潘家聲

## 拎
* 守業者 - 主頁 - tvb.com
食為奴

《**食為奴**》（），係香港電視廣播有限公司清裝料理電視劇，由王祖藍、萬綺雯、黃智賢、胡定欣、張繼聰同何雁詩領銜主演，監製係黃偉聲。本劇係2013無綫節目巡禮電視劇之一。

## 拎
* 食為奴 - 主頁 - tvb.com
叛逃

《**叛逃**》（，前名《**ATF反恐**》，巡禮名係《**反恐特勤隊**》），係香港無綫電視警匪電視劇，由陳展鵬、吳卓羲、陳茵媺、蒙嘉慧、李司棋同關禮傑領銜主演，監製係王心慰。

呢套劇涉及反恐題材，早於2011年已經拍晒，到2014年3月先至播，可以話係無綫倉底貨，但多年來備受部分網民嘅關注。

## 主演
*陳展鵬 飾 莊有正
*吳卓羲 飾 莊有傑 
*陳茵媺 飾 鍾日嘉
*蒙嘉慧 飾 葉婷
*李司棋 飾 唐淑芬
*關禮傑 飾 沈志敖
*黃德斌 飾 高威
*黎諾懿 飾 傅宏亮
*羅樂林 飾 喬劍亨
*李國麟 (演員) 飾 鍾禮謙
*楊秀惠 飾 楊樂敏

## 其他角色
*李亞男 飾 楊仁美
*鄭俊弘 飾 李錦
*陸駿光 飾 陳浩邦
*楊鴻俊 飾 方國洲
*劉天龍 飾 Alan
*胡炯龍 飾 Ben
*陳宇琛 飾 丁宅東
*李成昌 飾 王國榮
*何俊軒 飾 歐大軍
*黃子雄 飾 石署長
*鄧英敏 飾 姚局長

## 拎
* 叛逃 - 主頁 - tvb.com
車陂站

**車陂站**（；）係廣州地鐵同嘅轉車站，位置喺天河區車陂路同中山大道中嘅交界。隔籬冇幾遠就有個BRT站。不過呢個站嘅站廳同月台嘅開放時間唔同，其中喺2010年9月25號開放；喺2025年9月29號開放。

## 結構
### 樓層
#### 打掂

#### 打橫

### 站廳
車陂站嘅收費區喺站廳嘅中間偏南嘅位，而北邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台都得。
### 月台
呢個站有1個島式月台，喺中山大道中嘅BRT車站下邊地底。

### 商舖同自助服務
而家嘅車陂站入面得好少鋪頭嚟畀乘客買嘢同埋食嘢，有便利檔同麵包舖。

另外，車陂站入面凈係得好少自助服務設施畀乘客用，包括咗民生銀行嘅自動櫃員機同自動販賣機；重有好易機嚟充羊城通，交水電費同交通嘅罰錢呢尐服務。
### 出入口

呢個站一共有2個出入口，分別係C同D。

## 頭尾班車信息同配線圖

## 車站歷史
###### 
呢個站最先喺1997年份地鐵規劃入面出現，嗰時方案A入面話係5號綫支綫嘅其一車站，但方案話喺琶洲出嚟去到世界大觀入面。但2000年份規劃取消咗5號綫嘅支綫，車站亦轉成嘅中途站。而2003年嘅廣州地鐵線網嘅規劃話咗，雖然呢個站冇變到，但位置向東搬到中山大道中近車陂路口東邊冇幾遠嘅地底。不過佢冇同首通段一齊起，一直到2005年嘅北延段去到家下嘅車陂南站之後，重係冇聲氣咁滯。而呢種情況一直到2007年先至開始逳手起呢個站，到咗2010年6月份先至搞掂。後嚟喺2010年9月25號，地鐵公司為咗方便啲乘客去亞運場館嗰度睇比賽，就將北延段延長到而家嘅黃村站重一直開放到而家。
###### 
喺2012年，廣州市人民政府出嘅嗰份地鐵方案入面話咗，嘅二期將會經過呢個站。本嚟2015年尾，地鐵方考慮到開通之後有一大堆客流會逼爆呢個站而提出將一期工程延長到天河公園站，而且半佬經過呢個站，不過上級唔批，直到2017年連同二期方案一齊批埋。

## 利用狀況
車陂站係距離東圃鎮嘅中心區域最近嘅地鐵站，隔籬有好多個住宅區同城中村同埋有個BRT車陂站響度，所以呢個站都比較多人嚟坐車。呢個站喺每星期一至五嘅早高峰期嗰陣，成日喺呢個站搞客流控制。

## 上一站·下一站


類:天河區鐵路站
愛我請留言

《**愛我請留言**》（），係香港電視廣播有限公司時裝愛情電視劇，由黃浩然、黃翠如、關禮傑、洪永城、傅嘉莉同姚子羚領銜主演，監製係陳耀全。

呢套劇以現代人鍾意利用智能電話做溝通架生為主題，反思「低頭族」嘅溝通方式同埋人與人之間信任問題。

## 拎
* 愛我請留言 - 主頁 - tvb.com
文沖站

**文沖站**（；），規劃時期嗌過**文園站**（），係廣州地鐵嘅車站。2009年12月28號開通，位置喺黃埔區大沙地東同石化路嘅交界。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。車站既冇休息室、廁所同母嬰室響度。
#### 打掂

#### 打橫

### 站廳
文沖站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有一個島式月台，喺大沙地東同石化路嘅交界地底。

另外，喺呢個站東邊有條雙存車綫，同埋車站西邊有條波口位響度。其中車站西邊條波口位專門畀客流高峰期時畀車返轉頭用，而東邊嗰堆雙存車綫，家陣畀列車到總站趕嗮客走之後返轉頭到月台對面上客用。

### 商舖同自助服務
而家嘅文沖站入面有好多唔同類嘅鋪頭畀乘客買嘢同埋食嘢，好似有便利檔、麵包檔同時裝檔、洗衫舖等。

另外，文沖站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站有3個出入口，分别係A、B同D。

## 頭尾班車信息同配線圖
}

▼大沙東站
|}

## 車站歷史
### 規劃
呢個站最先喺2003年嘅規劃入面出現，嗰時去到蠏山近茅崗立交位改向東北行入大沙地路。喺大沙地東近住石化路口嗰邊整咗個**文園站**出嚟。
### 施工
規劃落實之後，呢個站亦喺2007年正式開始喐手起。因為嗰時規劃話嚟到呢個站做總站，所以施工方按返原計劃嚟明挖搞雙存車綫，但後嚟地面有間屋因為唔滿意拆遷補償，係都要獅子開大口賴住唔走。後嚟地鐵方諗住快啲將通車而重新設計隧道，改成暗挖結構。而佢嘅暗挖折返右綫隧道喺2008年3月15號先至貫通咗。車站嘅主體結構直到2008年11月11號先至封頂，2009年6月28號正式三權移交。

### 開通
2009年12月28號，由於全綫通車，呢個站亦正式開放。
### 一家五口嗌交，阿嫲同孫女喺扶梯跌落受傷。
2011年7月15號晏晝，楊生一家五口搭地鐵到呢個站之後準備搭扶梯出站。由於楊生嘅老婆——張女士抱住11個月大嘅女。由於條女猛咁扭計，所以楊生決定將孫女畀58歲嘅阿嫲——黃女士嚟抱住。點知行咗⅓高度個陣而發生嗌交。結果黃女士一個打倒褪，跌咗落扶梯向下碌，令阿嫲同孫女出現受傷情況。不過楊生話地鐵方對扶梯有問題，要嗌地鐵方孭返條數。事發後，楊生向差佬報案，公安機關亦開始介入调查，而祖孫兩人都第一時間被送入咗醫院。地鐵方睇過下CCTV錄像之後，話部扶梯冇事，係個老坑婆自己唔小心跌嚫，唔關地鐵站事。

### 17位乘客困𨋢半個鐘
2012年8月20號朝早，有17名乘客到呢個站搭專用𨋢準備出站時，𨋢突然喺站廳同月台之間嘅間隙出現困𨋢。由於嗰時通風設備停咗，加上轎廂空間又細，所以出現有部份乘客拆走扶手嚟準備揼爛玻璃逃生，結果好快俾保安話唔畀噉做。發生困𨋢半個鐘頭之後，雖然乘客都救返出嚟，但有4名乘客因身體不适而被送院檢查。事發之後，廣州地鐵話要全面檢討呢單困𨋢嘅事，重喺之後进一步優化同完善相關嘅應急事件處理程序，以最大限度减少出事之後對乘客嘅影響。

## 利用狀況
呢個站周邊都係石化生活區等為主嘅住宅同埋部份城中村啲人上落為主。加上附近啲巴士站可以去到廣州經濟技術開發區同蘿崗一帶，所以開通初期，好多去廣州經濟技術開發區同蘿崗一帶啲人都喺呢度轉巴士直達，期間有好多客流喺呢個站上落。

2017年12月28號，由於正式開通，原先往返廣州經濟技術開發區一帶啲人都唔再揀呢個站上落，而係轉到魚珠站嗰頭轉綫過去。所以出入站客流亦減少咗好多。

## 註同攷
;註

;攷

## 上一站·下一站
戰馬

**戰馬**，係人用嚟打仗嘅馬。

## 史
人用馬嚟打仗已經有超過5000年嘅歷史，響21世紀仍然有人用馬打仗，例如印度陸軍家陣重有一個騎兵團。
窩伊謝

**窩伊謝**（波蘭文：**Wojciech**，），係一隻響第二次世界大戰期間屬於波蘭流亡政府第2兵團第22砲兵運補連正式編制嘅一隻敘利亞棕熊。喺卡西諾戰役，窩伊謝幫尐士兵搬彈藥。

窩伊謝嘅名美式英文嘅串法係「Wojtek」 ，英式英文則串做「Voytek」。佢嘅波蘭文名「Wojciech」係一個古老嘅斯拉夫人名，意思係「享受戰爭嘅人」或者「面帶微笑嘅戰士」。

## 早期
響1942年，一位住喺伊朗王國嘅男仔捉咗當時啱啱學識行路嘅窩伊謝，又將佢賣畀駐紮喺附近嘅波蘭部隊。由於佢毛茸茸嘅外表加上蹣跚嘅形態，當地官兵同附近民眾好中意窩伊謝。當時，因為窩伊謝未滿一歲，尐士兵俾奶佢飲。後來，士兵開始畀生果、果醬、蜂蜜同糖漿佢食，有時候重會畀佢飲啤酒同埋食煙。

之後，窩伊謝跟住部隊由伊朗移去伊拉克，又遷移過去敘利亞、巴勒斯坦、埃及同意大利南部。響由埃及移防意大利之前，由於友軍英國第8軍團唔肯畀隻熊上船，指揮官將佢列為部隊正式編制成員，又將佢個名改做窩伊謝，享有軍階同軍餉。

## 打仗嗰陣
隨住卡西諾戰役爆發，移防到意大利南部嘅波蘭部隊投入戰場，由五月中開始頂替已經傷亡慘重嘅英國第78步兵師。窩伊謝因為好大力而被訓練搬運各種重要補給品，尤其係砲彈之類嘅重嘢。窩伊謝從來未試過跌嘢，亦都無俾槍砲聲嚇親，因此指揮總部特別嘉許，重將第22砲運連嘅徽章改做一隻抱着砲彈嘅熊。

1945年，第二次世界大戰接近尾聲，第22運輸連俾人調咗去蘇格蘭駐紮，當地居民同媒體都好中意窩伊謝。波蘭－蘇格蘭文化協會（Scottish Polish Cultural Association）頒發窩伊謝「榮譽會員」嘅資格，以示對佢嘅喜愛同崇敬。大戰結束之後，隨住波蘭部隊嘅解編，好多官兵解甲歸國，無人照顧嘅窩伊謝俾人送咗去愛丁堡動物園，響當地度過餘生。

## 戰後生活
響動物園，窩伊謝係遊客嘅焦點，亦都會有以前嘅同袍探佢，而佢重會同探佢嘅士兵攞煙仔食。

窩伊謝最後響1963年12月過咗身，享年22歲；就一隻熊嚟講，已經算係長命。窩伊謝過身嗰時重500磅，長六英尺。

## 相關嘅影視作品
* 響2011年12月，一套叫做《窩伊謝 - 去打仗嘅熊》（英文：Wojtek - The Bear That Went To War）嘅紀錄片喺蘇格蘭上映。

## 參考
鐵達尼二號

**鐵達尼二號**（）係為咗紀念鐵達尼號沉咗100年之後，整出嚟嘅一部新嘅遊輪。呢部船係由澳洲嘅礦產工業富翁——克里夫•波瑪同埋中國江蘇省南京市嘅的長航重工金陵船廠準備合作嚟整嘅其中一部豪華嘅郵輪。呢隻船喺2012年4月20號，澳洲嘅藍星國際航運公司同埋中國嘅長航重工金陵船廠簽咗份合約。到咗2013年2月16號就成立咗課題研究班嚟開始整船。

## 船嘅性質
呢部船嘅長有269.06米，闊有28.19米。呢部船雖然話係用返 1:1 嘅比例嚟恢復返以前鐵達尼號嘅嘢同埋個樣，但係會用啲現代化嘅導航同埋安全嘅裝置嚟裝柴油嚟行嘅船。而部船身係用咗焊接嘅方式嚟裝嘅，而船嘅前面就爲咗慳油就改咗圓形。

## 落水啟航
原計劃響2016年落水行船，但已經宣佈押後。條航線將會按返以前1912年行嘅鐵達尼號條線噉行。佢係從英國嘅修咸頓開始，一直去到美國嘅紐約市為止。

## 註
英國皇家空軍

**英國皇家空軍**（英文：**Royal Air Force**），係英國軍隊嘅航空作戰部門，響1918年4月創立。英國皇家空軍係世界上第一支獨立軍種嘅空軍，有1000架以上嘅飛機。

## 參考
當埃斯利

**當埃斯利**（**Donn Fulton Eisele**，）係一個美國太空總署太空人，執行過阿波羅七號嘅任務。

## 連出去
*美國太空總署對當埃斯利嘅介绍

類:美國太空人
越南人民軍陸軍

**越南人民軍陸軍**（越南文：**Lục quân Quân đội nhân dân Việt Nam**），係越南人民軍嘅陸上戰鬥部隊，唔設軍種領帥機關，由越南國防部同越南人民軍總參謀部直接領導、指揮。
坦尾站

**坦尾站**（；）係廣州地鐵同嘅其一轉車車站（重有一個喺區莊嗰邊），規劃時期嗌過**大坦沙站**（）同**大坦沙南站**（），位置喺荔灣區大坦沙嘅雙橋公園隔籬。不過兩個月台嘅開放時間同位置都唔同，其中喺2009年12月28號開放，月台喺橋頂；而喺2013年12月28號開放，月台喺地底。

呢個站曾經喺2013年12月28號到2019年12月27號間，喺往返轉6號綫方面屬轉車速度最快嘅一個站。不過隨住文化公園同蘇元兩站成為轉車站之後正式被取代咗。

## 結構
### 樓層

呢個站一共有地上3層樓同地下1層樓嘅區域，其中地上1樓同2樓、地下係站廳，有票務設施同客務中心；地上3樓係地下2樓係嘅月台；地下1樓係嘅月台。雖然廁所喺同嘅站廳同月台都搵唔到，但要喺站外F出入口冇幾遠嘅車站設備房東邊先至搵到。休息室喺嘅高架柱墩入面。
#### 打掂

#### 打橫

### 站廳
呢個站有4個站廳，分別喺：
*地上2樓嘅夾層站廳
*地面站廳
*地下1樓之間嘅東、西兩個站廳。

為咗方便啲人出入站，喺地面嘅站廳中心、地上2樓嘅站廳就企正喺5號綫嘅月台下面，除咗6號綫嘅各個站台北邊之外，其他都係收費區，四周圍俾人行通道、車站商舖圍住嗮，而呢個站重整咗好多部𨋢、扶手電梯同埋樓梯畀乘客去到站廳同邊條路線嘅月台都得。

### 月台
呢個站有3個月台，其中一個、兩個。其中喺雙橋中路嘅北邊上空，而喺橋中南路嘅地底，兩個站嘅月台就整成咗個似數學符號「⊥」噉。

但由於嘅月台頂棚設計得唔係幾好，喺落雨天氣嗰陣冇乜點嚟避雨都有，尤其係橫風橫雨天氣，成個月台都俾雨水整濕嗮。佢爲咗費事影響司機駕駛，落雨天時係唔畀乘客喺月台度撐把遮嚟避雨。不過喺月台嘅東邊頂棚有「愛心驛站」嘅箱型密封等車區響度，呢度可以用嚟幫乘客擋風擋雨嘅。而等車區入面重有空調添，唔理佢喺夏天熱辣辣天時定係冬天凍冰冰天時嗰時，都可以畀乘客搞到舒適嘅等車環境。

### 商鋪同自助服務
而家嘅坦尾站入面有唔同類嘅鋪頭畀乘客買嘢同埋食嘢，例如有便利檔同麵包檔響度。

另外，坦尾站入面重有好多自助服務設施畀乘客用，包括咗民生銀行同招商銀行嘅自動櫃員機同自動販賣機響度；重有充羊城通，交水電費同交通嘅罰錢呢尐服務；查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。

### 出入口

呢個站一共有7個出入口，分別係A、B、C、D、E、F，G。不過G同D兩出入口啱好喺隔籬，從樓層架構嚟睇，從地下1樓上到地上2樓，要行5層樓嘅樓梯。

## 頭尾班車信息同配線圖
}

▼　滘口站
|}
|}
}

▼　河沙站
|}
|}

## 車站歷史
### 規劃時期
喺1997年嘅城市快速軌道交通線網規劃嘅A方案入面講咗，嗰時嘅3號線喺大坦沙入面整咗個站出嚟。但嗰時係同而家河沙站嘅位差唔多到。但係到咗2003年先至話咗係而家嘅同會停呢個站，嗰時就改名嗌「大坦沙南站」，就同而家嘅位有啲向咗北移咗啲噉，變成5號綫同6號綫嘅一個平行轉車車站。嗰年重改咗下規劃嘅方案，就係變成十字架轉車車站，而車站重改咗名嗌「大坦沙站」，重移到而家嘅位。

### 施工時期
兩條地鐵路線嘅工程都喺2006年入面開始逳手，而呢個站就搞咗統一設計嚟起。之後呢個站重改咗名嗌「坦尾站」。

### 地鐵開通
*2009年12月28號14:00，開通之後，呢個站先至開咗地上嘅區域，而地下就冇開到。
*2013年12月28號14:00，由於開通咗嘅關係，呢個站嘅地下車站區域都開埋。

## 利用狀況
呢個站係成個大坦沙入面，最早開嘅地鐵站，喺2013年12月28號之前，佢嘅主要服務對象一直係大坦沙嘅部分城中村同住宅區，但實際凈係得住喺大坦沙嘅中間同南邊嘅居民行15分鐘以內嘅路嚟呢個站度坐車或落車，而凈低嗰啲都要轉巴士往返坦尾站先至得。嗰時嘅係大坦沙島入面，除咗珠江大橋之外嘅快捷對外交通方式，所以客流量方面都幾多下。喺2013年12月28號嘅6號綫開通咗之後，住喺大坦沙島北邊嘅居民重可以去同佢近啲嘅河沙站度坐地鐵，所以呢個站嘅主要服務對象已經減到得返住喺大坦沙南邊啲居民。不過呢個站變咗個轉車嘅車站，所以喺客流方面，重反而上升咗。

另外，車站附近重有接駁巴士同電樽車可以往返大坦沙北邊啲城中村。

## 轉車須知
喺呢個站嘅轉車方面，雖然話佢係6號綫同其他路線嘅轉車速度方面，用得最短時間就轉到車嘅，但係一定要注意下係點轉嘅：
*轉：
*:直接坐𨋢落去或行樓梯落去4層樓嘅樓梯，去到地底就到。
*::東邊嘅𨋢同樓梯：去潯峰崗嗰邊
*::西邊嘅𨋢同樓梯：去香雪嗰邊
*轉：
*:直接坐𨋢上去或行樓梯上去4層樓嘅樓梯，去到橋頂就到。

## 附近嘅建築同景區

### 公園
* 廣州雙橋公園
### 學校
* 荔灣區雙橋學校
### 泳場
* 海角紅樓泳場
### 工廠
* 大坦沙污水處理廠

## 攷

## 上一站·下一站




類:大坦沙
滘口站

**滘口站**（；）係廣州地鐵嘅車站，2009年12月28號開放，位置喺荔灣區芳村大道西同南海區廣佛路嘅交界（324國道標記：1028），隔籬冇幾遠係滘口客運站。

## 結構
### 樓層
呢個站凈得地上嘅三層樓。其中地上一樓係出入口，周邊都係啲滘口汽車客運站等附近建築為主；地上二樓係站廳，有票務設施、客務中心同商鋪；地上三樓係月台。雖然車站冇休息室，但廁所喺站廳嘅收費區入面。
#### 打掂

#### 打橫

### 站廳
呢個站嘅站廳喺地上二樓，周邊係人行通道同埋各個出入口，人行通道嗰邊有專用䢂嚟方便畀帶住大件行李嘅乘客佢滘口客運站或車站嘅站廳入面。收費區範圍有好多部專用𨋢、扶手電梯同埋樓梯去到站廳同月臺都得。

### 月台
呢個站有個島式月台，喺滘口客運站西南邊嘅上空。而且兩個月台嘅列車都係去文沖嗰邊，重冇落客專用月台同調頭路軌，而冚唪唥嘅5號綫列車都經過車站前面嘅交叉綫返轉頭。

呢個站嘅南邊軌道有條存車綫，喺客流高峰期嗰陣用。

### 商鋪同自助服務
雖然話滘口站凈係得一間便利鋪響度。但係重有好多自助服務設施畀乘客用，包括咗自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢呢尐服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。

### 出入口

呢個站一共有4個出入口，分別係A1、A2同B1，B2。

## 利用狀況
滘口站係廣州市荔灣區同佛山市南海區交界嘅其中一個車站，附近有好多個住宅區同城中村，所以又好多住宅區同城中村嘅乘客喺呢個站去其它地區。甚至重有佛山南海嘅居民嚟坐巴士到呢個站轉地鐵去到廣州市入面都得。由於隔籬冇幾遠就係滘口客運站，所以有好多乘客都帶住好多行李去嗰頭轉巴士，搞到站入面都幾逼下，如估係節假日重搞出人山人海添。

## 附近嘅建築同景區
### 汽車客運站
*滘口汽車客運站
*廣佛汽車客運站
### 學校
*新星學校
*廣東省商業學校
### 市場
*芳村肉類批發市場
*芳村農產品批發市場
*嶺南花卉市場
### 廣場
*龍灣廣場
### 寫字樓
*豐順大廈
### 小區
*祥興新村
*橋東小區

## 接駁巴士
**滘口客運站總站**：
*廣州巴士：
*:**34**：滘口客運站—廣州體育館
*:**52**：東沙開發區—廣州火車站
*:**57**：滘口客運站—二沙東
*:**61**：滘口客運站—海印橋
*:**124**：雲苑新村—滘口客運站
*:**202**：滘口客運站—瀝滘
*:**206**：滘口客運站—新滘南(赤沙市場)
*:**222**：滘口客運站—五羊新城
*:**233**：滘口客運站—廣州火車東站
*:**236**：滘口客運站—天河客運站
*:**309**：滘口客運站—番禺汽車客運站
*:**309A**：滘口客運站—廣州南站
*:**613**：滘口客運站—花都客運站
*:**839**：滘口客運站—駿威客車廠
*佛山巴士：
*:**佛277**：滘口客運站—羅村務莊
*:**佛251**：滘口客運站—西樵車站
*夜班車：
*:**夜27**：滘口客運站—車陂

**廣佛路口（滘口客運站）站**：
*廣州巴士：
*:**廣81**：文化公園—半島花園
*:**廣123**：光大花園—半島花園
*:**廣132**：中山八路—白天鵝花園（黃岐海北大道）
*:**廣205**：站南路—白沙總站（黃歧）
*:**614**：芳村客運站—花都客運站
*:**廣231**：流花車站（廣州火車站）—里水客運站 
*:**廣260**：站南路—穗鹽路（雍景豪園）
*:**廣277**：西塱社區—沙面新城
*:**廣281**：廣衛路—鹽南路（合生君景灣）
*:**廣286**：廣衛路—黃岐第一城
*佛山巴士：
*:**佛279**：中山八路—桂城東二（民園）
*城巴：
*:**廣佛城巴3線**：羅沖圍客運站—南海大瀝汽車站

## 上一站·下一站
GBK

GBK係標準中文字元集嘅其中一種字庫表達方式，全名叫**漢字內碼擴展規範**（）。呢個代碼喺2000年1月1號出版。

## 歷史
喺1980年嗰陣，中國大陸率先出咗GB2312嘅字庫喇，雖然話呢種字庫係收錄咗中國大陸99.75%嘅成日用到嘅字，但係一用到人名（睇埋下面嘅表）、地名（睇埋下面嘅表）、部份喺GB2312嘅字庫推出咗之後先至簡化咗嘅漢字（睇埋下面嘅表）、繁體字同埋古漢語用到嘅罕用字、生僻字呢啲噉嘅字就唔得喇。後嚟到咗1993年，Unicode 1.1就出咗版，佢就收錄咗包括中國大陸、臺灣、日本同埋韓國入面成日用到嘅漢字，一共挾埋有20,902個字咁多。嗰陣中國大陸就推出咗同Unicode 1.1差唔多嘅GB13000代碼出嚟。

喺1993年，微軟公司就用咗GB2312代碼入面未用到嘅編碼空間嚟收錄咗GB13000嘅全部字庫，重整咗GBK嘅編碼出嚟。

## GBK同埋GB2312嘅區別
呢個表係列明咗響以下呢啲名入面，GBK同埋GB2312可唔可以显示嘅區別。

## 讚同埋彈
### 讚
GBK出咗版之後雖然話收錄咗23940個字，佢重可以將GB2312編碼入面嘅所有字都兼容嘅。佢重支持GB2312編碼入面唔支持嘅部分中文姓同埋名（上面嘅表寫作出嚟喇），繁體中文，日文假名，重包括咗希臘字母同埋俄文嘅字母。

### 彈
GBK編碼係唔支持韓文嘅字。

## 後續
雖然話中華人民共和國國家品質技術監督局喺2000年3月17號推出咗GB18030標準嘅字庫嚟頂住GBK嘅位。佢係保留咗GBK編碼入面所有已經編咗碼嘅漢字，喺第二位嘅字庫組入面，重將可以用得嘅範圍繼續擴展落去，大概加咗一百個漢字同埋四位字庫組嘅編碼位。
光孝路

**光孝路**可以係：

* 光孝路 (廣州)：中國廣東省廣州市越秀區入面嘅其中一條馬路。廣州電視臺嘅公益廣告入面影過有「孝道，唔凈係得光孝路。」呢句宣傳口號。
* 光孝路 (韶關)：中國廣東省韶關市武江區入面嘅其中一條馬路。
李泰祥

**李泰祥**（）係臺灣音樂家，係臺灣原住民阿美族人，喺臺東廳臺東郡臺東街馬蘭大字（今臺東縣臺東市馬蘭部落）出世。受過扎實西方古典音樂訓練，佢係從自己生長嘅土地去尋找靈感，更致力將古典音樂通俗化，創作過千樂曲，其中包括「橄欖樹」、「告別」等多首膾炙人口、影響樂壇嘅歌曲，讓更多平民擁抱同接受學院音樂。

2014年1月2號晚8點20分，李泰祥喺新北市新店慈濟醫院喺睡夢中安詳離世，終年72歲。

## 作品列表
### 專輯
* 《鄉》，新格唱片，1977年10月
* 《延綿交響詩》，1979年
* 《美麗的哀愁》，寶麗金，1980年
* 《那些 天地人》，寶麗金，1985年
* 《錯誤 李泰祥演奏專輯》，1985年
* 《溯》，達偉唱片，1988年
* 《京華煙雲 電影原聲大碟》，滾石唱片，1988年4月6號
* 《與海拔河的人》，滾石唱片，1990年3月
* 《蝶戀》，台灣華星，1991年
* 《告別 82-87作品精選》，滾石唱片，1992年11月
* 《李泰祥與他的女弟子》，1994年
* 《偶然與追尋 李泰祥的文學音樂》，量聲唱片，1995年
* 《中國交響世紀》，金革唱片，1997年
* 《音樂與生命的對話 李泰祥音樂經典》 ，1997年
* 《自彼次遇到你》，金革唱片，2002年
* 《雲在頭上飛》，金革唱片，2004年

## 參考

## 連出去
*
* 台灣演義, 2009/04/26 - 台灣音樂大師‧李泰祥：(1/5)、(2/5)、(3/5)、(4/5)、(5/5)
*
*
*李泰祥嘅豆瓣音樂人物頁面
*李泰祥 - 吳三連獎基金會
*血管流音符!　李泰祥「橄欖樹」經典傳唱，壹電視，2014年1月3號
*李泰祥與時間對峙
*李泰祥數位音樂博物館
*台灣大百科全書：李泰祥專頁
光孝路 (廣州)

**光孝路**（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係南北走向。南邊從中山六路同埋紙行路嘅交界開始，一直向北去到淨慧路嘅光孝寺附近。

## 概要
全長360米，闊8米，雙向2車道。成條路係單行綫，凈係可以從南邊向北邊行。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[中山路 (廣州)|中山六路]]**、紙行路
* 淨慧路

## 史
其實呢條馬路喺古代嗰陣，係屬於廣州入面嘅其中一條巷仔。由於呢條街嘅最北邊有棟光孝寺響度先至改咗「光孝街」呢隻名。不過到咗民國19年（1930年），廣州市政府就整闊咗條光孝街，起咗條光孝路。喺文化大革命嗰陣，光孝路係嗌咗「紅書北路」呢隻名，到咗1983年，呢條路就重新改返原嚟之前嘅名，啫係依家叫「光孝路」。

## 特色

呢條路一般都係賣啲燒嘅松香同埋拜神啲嘢為主嘅。加上條路嘅北邊有棟光孝寺響度，重有好多間素食店同埋佛教用具檔口響度。喺2006年，廣州電視台整咗嘅其中一隻公益廣告（就係用到路名呢個）入面，就有講到**光孝路**呢條路，入面嘅宣傳標語就係「孝道，唔係凈係得光孝路。」（）。

## 註
英雄救美

**英雄救美**（）係世界各地嘅文學裏面都有嘅經典橋段或者表現手法。故事講一個後生靚女（美人）俾奸角捉咗，困埋，等英雄去救佢，而呢位英雄多數係男性，奸角就可以係壞人或怪獸。打敗奸角救出靚女，就謂之**贏得美人歸**，可以同靚女成婚。喺小說、漫畫、電影、電視劇、舞台劇、廣播劇同視像遊戲等嘅創作之中成日出現呢種橋段。

呢條橋一早已經喺古希臘嘅劇本出現，古印度嘅《羅摩衍那》有悉多美女等人救。波斯嘅《天方夜談》裏頭《黑馬》古仔，波斯王子就去救公主。近代嘅童話《長髮姑娘》嘅最為人熟悉，長髮妹 Rapunzel 俾個女人困喺個塔度，畀白馬王子救出嚟。而到咗電影、電視、漫畫、網絡遊戲嘅年代，好多都覺得呢條橋用到爛，大把人話老套。

## 睇埋
*童話故事
*公主同龍
耶殊何夫曼

**澤思何夫曼**（**Jerzy Julian Hoffman**，）係個波蘭導演同寫編劇。佢嘅《地球三步》（*Trzy kroki po ziemi*）喺1965年嘅莫斯科國際電影節得銅獎。
大校

**大校**，係一個軍人嘅軍銜，介於少將同上校之間，地位同准將差唔多，目前得中華人民共和國、朝鮮、越南、摩洛哥同英聯邦成員國嘅陸軍設有大校軍銜。
防衞省

**防衞省**，係日本有關國防事務嘅最高主管機關，類似其他國家嘅國防部，主要負責掌管自衞隊，響2007年1月9日升格成為省。最高首長叫做防衞大臣，由日本首相任命。
山田洋次

**山田洋次**（）係日本電影導演，大阪府豐中市出世，因為老豆係當時滿洲國嘅鐵路設計師，所以兩歲就搬到大連，喺大連大，直到二戰之後搬返日本。東京大學畢業。

## 作品
*《學校》
*《黃昏清兵衛》
*《隱劍鬼爪》
*《武士的一分》
*《母親》
*《東京家族》（2013）

## 出面網頁
* 山田洋次ミュージアム｜かつまるガイド｜水元公園・堀切菖蒲園・柴又帝釈天などの葛飾区観光サイト“かつしかまるごとガイド”
* 

類:東京大學舊生
瑪蓮華特

**瑪蓮華特**（**Marine Vacth**， ）係法國模特兒同埋演員，喺《我要17歲》（*Jeune & Jolie*）演伊莎貝。

## 出面網頁

* 

類:法國女模特兒
白馬王子

**白馬王子**（）係童話故仔裏頭嘅定型角色。通常呢個王子出嚟救女仔。《白雪公主》、《睡公主》同《灰姑娘》白馬王子嘅角色係襯托女主角，一般都很靚仔、好浪漫、好勁。

## 常用
白馬王子亦指後生女理想中嘅靚仔、有錢、做得嘅男人。呢個男人要對佢一見鍾情，立下決心，一定娶佢；為佢赴湯蹈火，排除萬難，贏得佢嘅芳心。

## 睇埋
*童話
## 攷
黃花崗站

**黃花崗站**（；）係廣州地鐵嘅車站，2013年12月28號開通，位置喺越秀區先烈中路嘅科苑路口附近。

## 結構
### 樓層
#### 垂直結構

#### 水平結構

### 站廳
呢個站係分開咗南北兩個站廳，而且兩個站廳嘅免費區係冇連埋一齊嘅。各地面站廳有售票機同客服中心，收費區入面有好多部專用𨋢、扶手電梯同樓梯往返月台嗰邊。由於站廳同地底嘅緩衝平台之間嘅位有限，所以唔理佢喺收費區定免費區入面都冇商舖響度。而呢個站嘅廁所喺南站廳嘅收費區入面，緩衝平台嗰度。

### 月台
呢個站有1個分離島式月台，喺先烈中路嘅地底。

### 出入口

呢個站有2個出入口，分別係A同B。

## 頭尾班車信息同配線圖

## 車站歷史

### 規劃
1997年，嗰時嘅《廣州市城市快速軌道交通線網規劃研究（最終報告）》話7號綫有黃花崗站，位置大概喺而家嘅位，直到2003年轉成嘅手頭，位置一樣冇變到。
### 施工
2007年7月，車站正式動工。原先計劃揀喺先烈中路81號大院75號樓南邊，但由於75號樓啲居民聯名上書抗議反對喺大院附近起車站，加上間大樓係1980年代設計嘅住宅樓，從而被逼停工而重新揀咗原位東北邊200m嘅位動工。雖然一期工程喺2012年5月起好嗮，但呢個站重喺度起緊。
### 營運
自從喺2013年12月28號開通之後，車站正式開放。開通第二日因行長湴嗰邊嘅月台北邊爆水管而漏水，令部分去長湴啲列車唔停呢個站而影響成半個鐘營運時間，但隨後恢復正常。

## 利用狀況
由於呢個站係畀周邊嘅居民嚟上落，所以喺呢個站上落車啲人都係住喺呢個站附近啲居民同隔離嘅科學院上落班啲人。除咗上落班同返放學嘅高峰時期之外，其他時間嘅人流都一般。

由於呢個站離廣州動物園正門有差唔多500米到，所以喺節假日有好多遊客嚟呢個站上落車。

## 9個重點站

呢個站係嘅首期工程嘅九個文化站入面嘅其中一個文化站，喺呢個站嘅B出口附近整咗個主題係「浩氣長存」嘅文化藝術牆，佢嘅主要內容係黃花崗七十二烈士墓。而柱面裝飾嘅嘢講緊嘅都係文化藝術牆入面嘅嘢。

## 註

## 上一站·下一站
少將

**少將**，係一個軍隊嘅軍銜。響唔設有準將嘅國家，少將係中將對下一級，大校或者上校對上嘅一級。

中文嘅「少將」一詞係嚟自日本嘅軍制，日本軍制嘅少將就自於係嚟自古代嘅官職。
長壽路站

**長壽路站**可以係：
* 長壽路站 (廣州)，廣州地鐵1號線入面嘅其中一棟車站，代表色係黃色。
* 長壽路站 (上海)，上海地鐵7號線同埋13號線嘅轉車車站，代表色係橙色同埋粉紅色。
鄧焯謙

**鄧焯謙**（，），係香港工會聯合會（工聯會）成員，做過元朗區議會晴景（M21）選區議員，同陸頌雄、姚國威份屬同門。

## 個人簡介
鄧焯謙早年喺勞工子弟中學讀書，讀完中二去咗英國留學，三年之後因學業問題，最後去咗廣州暨南大學讀國際政治。大學畢業返到香港加入工聯會，做地區工作。2011年代表工聯會參加區議會選舉，打敗代表街工嘅王竣達當選，任期由2012年1月1號開始。

喺2015年香港區議會選舉，佢攞到2,423票，成功當選。

喺2019年香港區議會選舉入面，因為親中派漠視民意堅持修訂逃犯條例，選情大受影響，佢輸俾民主黨嘅郭文浩，結束區議員生涯。

喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
## 曾任議會職務
* 元朗區議會議員
* 地區設施管理委員會委員
* 文康、社區服務及房屋事務委員會委員
* 環境改善委員會委員
* 財務委員會委員
* 交通及運輸委員會委員

## 部分公職

* 元朗區分區委員會（天水圍北）委員

## 攷

|colspan="3" style="text-align:center;"|****

焯謙
淨慧路

**淨慧路**（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從人民北路開始，一直向東去到海珠北路嗰頭。

## 概要
全長332米，闊8米，雙向2車道。成條路係單行綫，凈係可以從東邊向西邊行。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[人民路 (廣州)|人民北路]]**
* 光孝路
* 海珠北路

## 史
其實呢條馬路喺南漢嗰陣，係屬於廣州入面嘅其中一條巷仔。由於條街入面有棟**凈慧禪寺**響度先至改咗「凈慧街」呢隻名。嗰陣時嘅凈慧禪寺係好大間嘅。不過到咗民國14年至民國19年期間（1925年——1930年），廣州市政府就將條淨慧街同埋條西營巷都拆埋，起咗條淨慧路。

## 特色
呢條路一般都係賣啲燒嘅松香同埋拜神啲嘢為主嘅。加上附近有棟光孝寺響度，重有好多間素食店同埋佛教用具檔口響度。
陶街

**陶街**係中國廣東省廣州市越秀區入面嘅其中一條街，呢條街嘅東邊靠住解放中路、北邊靠住將軍東路；南邊靠住惠福西路；西邊靠住朝天路同埋六榕路。入面條路係賣電器嘅產品比較多，朝早天光嗰陣就開始熱鬧到飛起喇。

## 個名點嚟？
講到「陶街」呢隻名就有段古仔喇。呢條街係爲咗紀念明朝嗰陣時呢兩條友——陶成同埋陶魯，先至改咗噉嘅名。

## 特色
喺20世紀90年代開始，呢條街就變咗一條新同埋舊嘅電子電器嘅集散交易市場，呢條街已經形成咗喺東邊靠住解放中路、北邊靠住將軍東路；南邊靠住惠福西路；西邊靠住天成路同埋六榕路圍城嘅一平方公里範圍入面嘅集成電子元器件、新舊嘅電子電器同埋配件，重有黑膠CD同埋茶葉呢啲嘢挾埋一齊嚟賣畀人嘅綜合批發市場。呢條街重係東南亞入面賣黑膠CD最旺嘅其中一笪地。
廣州市第2中學

**廣州市第二中學**（），簡稱**廣州二中**，係中國廣東廣州嘅一間公辦全日制完全中學，於1930年8月創立。

佢係廣州市同廣東省重點中學，亦係廣東省國家級示範性普通高中。宜家有3,931個在校學生同埋372個教職員工。

## 校史
### 建校前
清嘉慶二十五年（1820年），兩廣總督阮元借用廣州城西文瀾書院（喺而家下九路文澜巷一帶）開辦**學海堂**。道光四年（1824年），阮元將學海堂遷至廣州城北粤秀山麓（今越秀山）嘅新校舍。係阮元嘅努力下，學海堂成為當時廣東文化學術嘅中心。學海堂自創辦以來，培養咗好多人才，比如陳灃、桂文灿等就係當時嘅高材生。光緒二十九年（1903年），學海堂被廢開，改為紀念阮元嘅阮太傅祠；之後喺1911年冇咗。

清同治六年（1867年），廣東巡撫蒋益澧同方浚頤一齊創辦**菊坡精舍**，並請咗陳灃為學長。菊坡精舍喺當時培養咗不少人才，佢啲學生對晚清廣東地方文化以至全國嘅政局，都有過一定嘅影響。之後喺光绪二十九年（1903年）停辦，改為陳先生（陳灃）祠。

清同治八年（1869年），廣東布政使王凱泰喺應元宫前創辦專供擧人肄業嘅**應元書院**，成為當時廣州嘅最高學府。之後科舉沒落，應元書院就唔受追捧。光緒二十九年（1903年），書院停辦，改做廣東先賢祠。

清光緒三十二年（1906年），清朝宣布正式廢除科舉制度，原先為咗參加科舉考試而設立嘅書院因而失去咗存在嘅意義同價值。呢個時候，新式學堂紛紛興起，廣州地區嘅書院由此發生巨變，一係消失，一係改建為學堂。光緒三十四年（1908年），兩廣總督張人駿喺應元書院、菊坡精舍舊址創辦以保存國粹為宗旨嘅**廣東存古學堂**，之後喺1911年停辦。

辛亥革命之後，喺1921年，學海堂舊址改立執信學校（而家嘅執信中學，佢喺1923年遷到現在東沙路嘅校址）。1929年，廣州市立第一中學搬到學海堂舊址。

### 建校後
1929年，開始籌建「廣州市立第二中學」。1930年8月，**廣州市立第二中學**正式成立，第一任校長係教育界知名人士徐甘棠。當時實行初中三年、高中三年嘅「三·三制」學制。初時係喺西關逢源正街嘅禮拜堂同民房作爲臨時校舍。1932年，學校搬到蓬萊路連慶沙地嘅新校舍（而家廣州一中嘅校舍）。1934年，增辦高級中學，招男女新生各一個班。1935年，只招收女仔；次年，所有男生撥歸廣州市一中，廣州市一中與廣州市三中合併為廣州市第一中學男校；而廣州市一中嘅女仔全轉到廣州市二中，成為女校。1938年，廣州市一中同市二中嘅高中合併為市高中；同年，廣州淪陷，廣州市二中停辦。

1947年9月, 廣州市二中係應元路原市一中校址復辦，復校嘅校長係立法委員王孝英。1949年11月，廣州解放，軍代表賴奕輝接管廣州市二中。1951年3月，廣州市立第二中學改名做**廣州市第二中學**。1956年，俾廣州市人民政府評定為廣州市重點中學。

1967年1月，文化大革命爆發之後，羣衆組織奪權，學校工作全面癱瘓。1969年冬，喺廣州花縣獅嶺振興白水寨荒山坡上起咗個農村分校。1974年冬，分校搬到廣州市郊竹料公社陳洞大隊陳洞水庫隔離。1978年3月，學校革命委員會撤銷；同年8月，陳洞分校撤銷。

1994年，被評為廣東省一級學校。2007年，被評為廣東省國家級示範性普通高中。2010年，被評為廣東省第一批青少年科學教育特色學校。2012年，學校個英文名由Guangzhou No.2 *Middle* School改爲Guangzhou No.2 *High* School。

## 校區介紹
### 應元路校區（校本部）
應元路校區係初中校區嘅所在地，喺越秀山南邊，曾經係廣州著名嘅書院「學海堂」、「菊坡精舍」、「應元書院」嘅所在地。喺科學城校區建立前，一直係公立學校嘅唯一校區，所以依家重嗌佢做校本部。

### 科學城校區
科學城校區係高中校區嘅所在地，於2005年開始使用。佢起喺蘇元山上，據講蘇軾曾經隱居喺呢度。

## 教育集團
**廣州二中教育集團**係廣州市第二中學創立嘅一個教育集團，目前形成咗「一校（廣州二中）、兩核（應元路同科學城校區）、三類（公辦學校、國有民辦、委託管理）、四區（越秀、黃埔、增城、南沙區）、五元（應元、蘇元、會元、開元、天元）」嘅格局。一般嗌佢哋「大二中」。

目前除咗廣州二中外，廣州二中教育集團仲包括以下學校：

* 國有民辦學校
****廣州市越秀區二中應元學校**：係間初中，個名出自應元書院。
** **廣州市二中蘇元實驗學校**：係間寄宿初中，個名出自隔籬嘅蘇元山。
* 託管公辦學校
** **廣州市黃埔區會元學校**：二中管理嘅一間黃埔區九年一貫制公立學校。
** **廣州市黃埔區開元學校**：二中管理嘅一間黃埔區公立小學及完全中學。
** **廣州市增城區應元學校**：二中管理嘅一間增城區公立初級中學。
** **廣州市第二中學南沙天元學校**：二中管理嘅一間南沙區公立完全中學。

## 出面網頁
*
*

## 出處

類:廣州科學城
固定角色

**固定角色**（**模式化人物**，**定型角色**，）就係文學、戲裏頭假嘅人物。觀眾一睇就認得出，因為佢成日喺某啲戲種出現。固定角色係一種原形角色，睇落好平面。喺喜劇同鬧劇之中嘅固定角色表現得特別誇張。

西方傳統嘅定型角色由古希臘同古羅馬劇場度嚟，以及時間舊時意大利藝術嘅即興喜劇（Commedia Dell'arte）。

## 概論

角色係指喺一個故仔當中做決策，以呢啲決策影響情節發展嘅個體。角色通常會係人類，不過喺 sci-fi 等嘅文類入面可以有「先進嘅人工智能」等嘅非人類智能體做角色。固定角色係橋段嘅一種，泛指一啲喺多部作品入面都有出現嘅角色大類，每一種固定角色都有一啲重點特徵，亦會有一啲「呢類角色普遍會有嘅特徵」。啲觀眾或者讀者好多時一眼就會認得出「呢個角色係屬於嗰個固定類型嘅人物」。

例如白馬王子就係一種童話故事常見嘅固定角色，泛指一個出場嚟救或者幫公主嘅王子，成日都會配合英雄救美嘅劇情使用。佢通常仲會生得靚仔－有利於及後嘅戀愛劇情、勇敢－所以就會唔怕危險拯救公主... 等等。白馬王子呢個類型嘅角色可見於《白雪公主》、《灰姑娘》以及《睡美人》等嘅好多個著名童話故事。

## 角色
***絕世高手**：武俠文化之中武功最強嘅一班人，例如：射鵰英雄傳系列嘅五絕；三俠五義之中嘅南俠展昭、北俠歐陽春；中華英雄中嘅南神掌、北腿王。

***醒目狡猾嘅奴隸**（*servus callidus*）：聰明，低下階層；令古仔有開心結尾。

***[[白馬王子]]**：英雄救美個人板「英雄」。

***[[二打六]]**或**[[茄喱啡]]**（Everyman）：普通人。

***孤寒有錢佬**：有錢而貪心，佢生活唯一目的就係搵錢。

***邪惡天才**：漫畫中超級英雄同007系列嘅敵人，俾英雄打低。

***無賴、負心人、賤精**（rake, cad）：酒鬼、爛賭仔；引誘後生女，同佢上床，搞大個肚，飛甩佢，令個女受到社會歧視、窮到醲。

***痴線科學家**：勁科學家，一時唔小心，有時特登「搞亂自然嘅力量」，要英雄來執手尾。例子有創造科學怪人嘅科學家。

***烏矓教授**：好叻嘅學術人物，不過佢因為太專注研究而忽略四圍嘅事。

*瘟疫醫生：成日俾現代人攞嚟做瘟疫嘅象徵。

*致命女郎

## 攷
滿月

**滿月**可以係：
*朢，即係月亮一個週期最大部分喺地球睇到嘅時候。
*舊曆十五。
*BB仔出世滿一個月大。
琴

**琴**可以指：
*古琴，原本叫「琴」
*鋼琴，大部份人叫佢做「琴」
*揚琴
*鋁板琴
*琴氏，姓氏
徵兵制

**徵兵制**，又叫做**義務役**、**常備役**，係一種國家徵募軍人嘅制度，意思係全體國民如果符合一定條件，都要強制性加入軍隊服役一段時期，同募兵制（又叫做志願役）相對。

## 參考
俄羅斯空降兵部隊

**俄羅斯空降軍**（）係俄羅斯聯邦武裝力量一個同海陸空三軍並列嘅獨立兵種，負責執行空降作戰。
朝天路

**朝天路**（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係南北走向。南邊從光塔路同埋米市路嘅交界開始，一直向北去到中山六路同埋六榕路嘅交界嗰頭。

## 概要
全長310米，闊10米，雙向2車道。成條路係單行綫，凈係可以從南邊向北邊行。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 光塔路、米市路
* **[[中山路 (廣州)|中山六路]]**、六榕路

## 史
呢條路初頭叫「朝天街」。喺唐朝嗰陣，呢度係屬於廣州嘅蕃坊。而「朝天」呢隻名就係出喺穆斯林嘅用語——朝天房（啫係話「朝覲」呢個詞，）呢個詞入面。而喺朝天街呢尐以前係有棟古代嘅城門——「朝天門」響度。如估按照《永樂大典》呢本嘢畫住嘅廣州府南海縣嘅地圖入面話咗，喺明朝初期，南海同埋番禺嘅交界就係響新店街、米市街、朝天街同埋北道嘅就日門（啫係話朝天門）呢尐，啫係話明朝或者係之前，朝天路呢度都係南海縣同埋番禺縣嘅交界。不過到咗民國23年（1934年），廣州市政府就將條朝天街整闊咗，變咗係朝天路。到咗文化大革命嗰陣就改咗名叫「朝陽南路」，後嚟到咗1983年就改返原嚟嘅名。啫係依家叫「朝天路」。

## 註
廣園路

廣園路可以係：

* 廣園路 (廣州)，中國廣東省廣州市入面嘅廣園路。
* 廣園路 (南寧)，中國廣西壯族自治區南寧市入面嘅廣園路。
* 廣園路 (鎮江)，中國江蘇省鎮江市入面嘅廣園路。
* 廣園路 (嘉興)，中國浙江省嘉興市入面嘅廣園路。
東風路

**東風路**可以係：
* 東風路 (廣州)：喺廣東省廣州市，入面有兩條。
* 東風路 (東莞)：喺廣東省東莞市厚街鎮。
* 東風路 (佛山)：喺廣東省佛山市，入面有兩條。
* 東風路 (深圳)：喺廣東省深圳市寶安區。
* 東風路 (珠海)：喺廣東省珠海市香洲區。
* 東風路 (長沙)：喺湖南省長沙市開福區。
* 東風路 (鄭州)：喺湖南省鄭州市金水區。
* 東風路 (衡陽)：喺湖南省衡陽市朱暉區。
* 東風路 (邵陽)：喺湖南省邵陽市，入面有三條。
* 東風路 (濟寧)：喺山東省濟寧市微山縣。
* 東風路 (保定)：喺河北省保定市，入面有兩條。
* 東風路 (咸陽)：喺陝西省咸陽市，入面有兩條。
東風路 (廣州)

廣州入面有兩條**東風路**：

* 東風路 (廣州荔灣至廣州天河)，從西場立交嗰邊去到中山一立交嗰頭嘅東風路。
* 東風路 (廣州花都)，花都區入面嘅東風路。
廣園路 (廣州)

**廣園路**（）係中國廣東省廣州市入面嘅其中一條主幹道，成條主幹道好似向北突出嚟嘅弧形噉樣。呢條馬路西邊喺環市西路嗰頭開始，一直去到東邊嘅禺東西路嗰邊。

## 概要
全長約8.8公里，闊48米，雙向8—10車道。其中廣園路係分有西、中、東三條。主幹道嘅東邊重有條廣園快速路。

## 史
呢條馬路喺以前重係一條細嘅馬路仔，到咗1952年就整闊咗條路，就改咗名嗌「廣源路」，其中「廣源」呢兩個字就係「廣進財源」噉解。後嚟到咗1987年又再次整闊成48米闊嘅馬路。到咗2003年12月嘅廣園快速路開通嗰陣，條馬路就改咗名嗌「廣園路」。

### 廣園快速路

喺2001年，廣園東路嘅東邊條路整咗條廣園快速路一直去到夏園嗰頭，而呢條快速路響2003年12月開通。

## 廣園路三截嘅起點同終點
*廣園西路：從環市西路嗰頭去到機場路（機場立交橋底）嗰邊
*廣園中路：從機場路（機場立交橋底）嗰頭去到麓湖路同埋雲山南路嘅交界嗰邊
*廣園東路：從麓湖路同埋雲山南路嘅交界嗰頭去到禺東西路嗰邊

## 經過嘅道路
呢度啲路順序係從南去到北嚟排列嘅，其中**加粗**咗嘅字係主幹道：
* **[[環市路 (廣州荔灣至廣州天河)|環市西路]]**
* 站西路
* **[[三元里大道]]**
* **[[機場路 (廣州)|機場路]]**
* **[[白雲大道|白雲大道南]]**
* 大金鐘路
* 雲山南路、麓湖路
* 永福路
* 濂泉路
* **[[廣州大道|廣州大道北]]**
* 禺東西路
少年四大名捕 (搞清楚)

《**[[少年四大名捕]]**》係一套2008年嘅無綫電視劇，又可以指：
*少年四大名捕 (2001)，2001年大陸戲
*少年四大名捕 (2013)，2013年大陸戲
*《四大名捕》，小說
胡春華

**胡春華**（；），曾用名**胡紅兵**（），湖北五峰人，1983年4月加入中國共產黨，北京大學中文系畢業，中共中央黨校在職研究生學歷。係第18同19屆中國共產黨中央政治局委員。

胡春華喺1979年以全縣文科「狀元」嘅成績，考入北京大學中文系，係五峰歷史上第一位考入北大嘅學生。

佢喺2006年做過中國共青團第一書記，咁啱胡耀邦同胡錦濤兩位前中共中央總書記都做過共青團第一書記，三個人都姓胡。胡春華畀啲人視為團派嘅嫡系，胡錦濤嘅隔代接班人。

2008年調去河北，做省委副書記同省長。2009年調去內蒙古，做自治區黨委書記同自治區人大常委會主任。2012年被任命做廣東省委書記。

曾經啲人認爲胡春華係中共領導層入面團派嘅大將，喺中共十八大當選中央政治局委員，佢同另一個當選政治局委員嘅孫政才，兩個人年紀最輕。由於年齡上面有優勢，佢同埋孫政才好有可能喺中共二十大接替退休嘅習近平同李克強，成為中共最高領導人。如果佢哋喺中共十九大做到中央政治局常委，就幾乎可以肯定成為中共第六代接班人。不過根據中共十九大嘅報告，胡春華冇當選常務委員，所以佢唔可能成為中共第六代接班人。

2018年3月19號，當選國務院副總理（排第三）。

## 參考資料
中山八站

**中山八站**（；），規劃時期嗌過**中山八路站**（；），係廣州地鐵同嘅轉車站，位置喺荔灣區中山八路同南岸路嘅交界東邊。呢個站有兩個站廳同月台，開通時間都唔同，其中喺2009年12月28號開放；而就喺2024年12月28號開放。

## 結構
### 樓層
呢個站一共有5層樓嘅地下區域。其中地下1樓係站廳，有票務設施，客務中心同商鋪；地下2樓係月台；地下3樓同4樓係設備區；地下5樓係月台。雖然冇休息室，但係有整廁所同母嬰室出嚟。
#### 打掂

#### 打橫

### 站廳
中山八站嘅收費區喺站廳嘅中間偏南嘅位，而西邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台。

### 月台
呢個站有個島式月台，喺中山八路嘅地底。

另外，呢個站嘅月台東邊有條存車線響度，若果5號綫東邊路線出冬瓜豆腐，去文冲站啲車就喺呢條存車線返轉頭。嗰時去西場到文冲嘅車要出站轉其它交通工具。

### 商舖同自助服務
而家嘅中山八站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。

另外，中山八站入面重有好多自助服務設施畀乘客用，包括咗自動櫃員機、自動販賣機、自動影相機等；重有充羊城通，交水電費同交通嘅罰錢、查地鐵嘅路線、頭尾班車同埋地鐵嘅安全指引服務，重可以畀乘客登記做廣州地鐵薈嘅會員嚟查獎分、換獎品。

### 出入口

呢個站有3個出入口，分別係A、B、D。從2017年11月14號開始實行嚴格安檢制度之後，除咗往返A同D出入口之間毋須接受安檢之外，B出入口同A、D是旦一個出入口之間當成過街通道往返嘅話，都要接受人過安全門、物過X光機、液體過檢測儀嘅制度。

## 頭尾班車信息同配線圖

|}

## 車站歷史
### 規劃
#### 嘅車站（已經取消咗）
呢個站最早喺1987年嘅方案入面，其中第一個方案就係依家嘅。嗰時係過咗黃沙之後行嘅路線比依家偏向西邊轉彎入咗中山路之後，去到荔灣路口東邊有個嗌「中山八站」嘅車站。嗰時嘅中山八站喺而家嘅周門南路口對面嘅富力廣場嗰頭。後嚟徵求咗市民意見之後搞咗「十字線網」規劃，最後中山八站向東移咗過去而家嘅陳家祠廣場嗰度，就唔再行中山八路嗰邊。

#### 嘅車站
喺1997年嘅《廣州市城市快速軌道交通線網規劃研究（最終報告）》入面話，嗰時方案B入面嘅5號綫嘅車站。後嚟喺2003年嘅規劃入面，呢個站定咗係依家5號線入面嘅其中一個車站。

#### 嘅車站
喺2008年嘅規劃方案入面話有條環線停呢個站。後嚟所謂嘅「環線」喺2010年嘅方案入面變咗而家起緊嘅嘅車站。

### 施工

========
2006年秋開始逳手起，2007年12月封頂。

========
*2016年3月29號：路線開始逳手起。
*2018年6月10號：路線開始入場施工，原先地鐵站廳東北角預留未起嘅出入口正式搞改造。
*2018年6月18號：受到路線入場施工影響，部份喺中山八路總站入面停嘅部份巴士搬到第個總站入面。

### 營運
2009年12月28號，通車之後，呢個站正式開放。

2024年12月28號開始，正式全綫開通，呢個站嘅範圍亦正式開放，從而成為轉車站。

### 出入口
呢個站喺開通初期，凈係開咗B同D兩個出入口，A出入口喺2016年2月5號開埋。

### 逳手起之前，勘探穿隧道意外

喺2014年8月28號上晝，由於呢個站嘅中-西區間俾地面施工單位唔按規定施工，而係用鑽探機亂咁嚟鑽，結果鑽穿咗個隧道，搞到5號綫嘅淘金站或西邊嘅路線出現咗大面積晚點、甚至有部分車站停運。尤其係淘金站，出現咗大量乘客滯留嘅情況。而地鐵公司調整咗行車班次，重組織埋巴士接駁。喺呢日12點08分排除咗隱患，成條恢復返正常。

根據初步調查話呢單嘢係勘察三標段嘅鑽探施工單位——廣州中煤江南基礎工程公司自己隨便改咗個鑽探窿位，先至搞出呢單冬瓜豆腐嘅。而佢嘅設計方案係話個鑽窿位喺嘅隧道中心線南邊嘅10.42米嗰度，雖然唔會影響而家5號綫嘅營運，但勘探單位話施工會影響中山八路嘅交通，結果佢冇辦到相關手續就自己亂咁改個鑽窿位喺原嚟嘅北邊。而負責起地鐵路線嘅監理單位——鐵道第三勘察設計院，都冇核查到所謂「亂咁喐嘅窿位」，結果就鑽穿咗條隧道。

## 利用狀況
由於呢個站上面啱啱好有個汽車站同巴士總站響度，所以重有好多乘客成日嚟呢個站坐客運站嗰啲車嘅（附近有去佛山禪城同開平啲車嘅車站）。重有，廣州市西關外國語學校同埋廣州市荔灣中學嘅學生仔有時都會用呢個站坐車嘅。附近重有個服裝批發市場，重有個荔灣湖公園嘅正門響度，喺夏天嗰陣有一小部份嘅泳客成日去西郊泳場游水嗰陣都係嚟呢個站嘅。由於呢個站附近係泮塘同埋啲民居嘅地方（附近重有條火車軌），所以呢個站都幾多人下，但係好少見到好似體育西路站、崗頂站、昌崗站、烈士陵園站、楊箕站、廣州火車站、天河客運站、萬勝圍站入面出現過嘅人山人海情況。

## 附近嘅建築同埋景區

### 公園
*荔灣湖公園
*廣州青年公園
### 公眾泳池
*西郊泳場
### 商場
*富力兒童世界童裝批發市場
### 汽車站
*中山八路總站
*廣佛汽車客運站
### 酒樓
*泮溪酒家
### 祠堂
*仁威廟
### 社區
*泮塘社區
*周門社區
### 學校
*荔灣區外語職業高級中學
*廣州市西關外國語學校

## 註同攷

;註

;攷

## 上一站·下一站
北美足球大聯盟

**北美足球大聯盟**（）係美國同加拿大最高級別嘅職業足球聯賽，目前有21支美國球隊同埋三支加拿大球隊，分為東西兩個賽區。賽季每年三月開始，到10月結束，每支球隊要打34場常規賽，常規賽積分排名第一嘅球隊獲頒「支持者盾」。之後東西兩個賽區嘅前五位通過季後賽決定本賽季嘅聯賽冠軍。

同其他頂級聯賽唔同嘅係，北美足球大聯盟採用單一實體架構，球隊唔係完全財政獨立嘅，每一支球隊都係大聯盟嘅投資者擁有同控制嘅。另外，北美足球大聯盟亦都係少數幾個唔設升降級制度嘅聯賽。

## 球隊

}

#多用途球場
#有計劃搬去足球專用球場

## 歷史

由於美式足球同棒球嘅絕對優勢，足球喺美國一直唔算係主流運動。但係喺1988年，美國竟然以微弱優勢擊敗巴西同摩洛哥，奪得徂1994年世界杯嘅主辦權。為徂答謝國際足協，美國足協承諾建立一個全國性嘅甲組足球聯賽。1993年12月19號，美國足球大聯盟正式以有限責任公司嘅形式成立。

大聯盟嘅第一場比賽，係喺1996年4月6號，由聖荷西轟鳴喺主場聖荷西斯巴達人球場迎戰華盛頓特區聯隊嘅比賽。嗰場比賽唔單止吸引超過30000人入場觀戰，重有ESPN現場直播。由於大聯盟吸引到當時美國國家隊嘅幾員猛將加盟，所以喺相當一段時間之內人氣高企。華盛頓特區聯隊喺大聯盟嘅頭四個賽季裡邊三次奪得冠軍。

喺第一個賽季之後，大聯盟嘅入場觀戰人數就開始下跌。下跌嘅主要原因有兩個：一個係因為大聯盟嘅十支創盟球隊裡邊，有八支係要同當地嘅職業美式足球隊共用主場嘅；另一個係因為大聯盟為徂迎合美國觀眾嘅口味，而對大聯盟足球進行徂「美國化」其中最出名嘅「美國化」規則包括：
* 比賽鐘唔係由零去到90，而係由90去到零，裁判可以中途停止個鐘，個鐘去到零比賽馬上結束，唔設傷停補時（爾項規則來自美式足球）；
* 對陣雙方喺90分鐘之內分唔出勝負，就要即刻射單刀球分勝負：個球係擺喺離龍門35碼嘅地方，而唔係12碼點上邊，球員可以向前運球再射，不過要喺5秒鐘之內射球，而門將可以主動出擊截住個球（爾項規則來自冰球）
不幸嘅係，爾啲「美國化」規則唔單止捉唔住美國觀眾嘅胃口，反而令鍾意傳統足球嘅球迷大失所望。喺1999賽季之後，爾兩條規則全部取消澌。

## 參考


類:足球賽
類:加拿大足球
類:美國足球
阿爾法特種部隊

**阿爾法特種部隊**（；）係俄羅斯聯邦安全局嘅一支特種部隊，1974年7月成立，主要負責反恐嘅工作。蘇聯解體之後，俄羅斯聯邦接管咗呢支部隊。阿爾法特種部隊參與過車臣戰爭、1993年俄羅斯憲政危機、2004年別斯蘭人質事件等等。

## 史
### 蘇聯時期
阿爾法特種部隊響蘇聯克格勃主席尤里·安德羅波夫嘅提議之下成立。1972年慕尼黑奧運會發生咗慕尼黑慘案，導致11個以色列運動員死亡，尤里·安德羅波夫擔心1980年莫斯科奧運會同樣會受到恐怖份子嘅襲擊，所以喺克格勃入面抽調大約30位年青成員組成阿爾法特種部隊。

響1979年12月嘅風暴333行動，阿爾法特種部隊同其它蘇聯特種部隊強攻阿富汗民主共和國嘅總統哈菲佐拉·阿明嘅官邸，最終重擊斃咗阿明。阿爾法特種部隊又響蘇聯境內解決咗多宗恐怖襲擊事件：1981年，阿爾法特種部隊響薩拉普爾市制服咗幾個恐怖份子，救出25個人質，無人傷亡；1983年又響格魯吉亞首都救咗全部57個人質；1988年，有32個轎車乘客俾人脅持，阿爾法特種部隊通過無線電臺同匪徒談判，最終尐匪徒放咗佢哋。

### 俄羅斯聯邦時期
1991年12月，蘇聯解體，阿爾法特種部隊俾俄羅斯聯邦接管，調咗入總統警衛局，但係之後因為兩次拒絕俄羅斯總統葉利欽嘅命令，響1993年年底調番入聯邦反間諜局。1995年，聯邦反間諜局改組成為聯邦安全局，至今阿爾法特種部隊就一直隸屬於聯邦安全局。

2002年，莫斯科歌劇院脅持事件發生，車臣獨立分子闖入莫斯科軸承廠文化宮，脅持850幾個人質，阿爾法特種部隊同脅持者對峙幾日之後，決定以祕密化學氣體麻醉表演廳所有人，再強攻劇院，結果有超過一百名人質因為吸入咗麻醉氣體而死咗。

2004年，車臣獨立分子響別斯蘭劫持咗1200個人質，阿爾法特種部隊同另一個特種部隊強攻體育館，行動中至少死咗11個士兵，事件最後重悲劇收場。

## 參考
北美足球聯賽

**北美足球聯賽**（）係美國同加拿大第二高級嘅職業足球聯賽，目前有9支美國球隊同兩支加拿大球隊。

由於北美嘅職業足球聯賽無升降級制度，北美足球聯賽嘅球隊唔可以通過贏取聯賽冠軍來進入北美足球大聯盟；同樣聯賽包尾嘅球隊亦都唔會跌入低一級嘅北美聯合足球聯賽。

## 球隊

類:足球賽
類:加拿大足球
類:美國足球
如意坊站

**如意坊站**（；）係廣州地鐵同嘅轉車站，位置喺荔灣區黃沙大道嘅多寶路對出嘅舊廣州南站入面。呢個站有兩個站廳同月台，開通時間都唔同，其中喺2013年12月28號開放；而就喺2024年12月28號開放。

佢既係成個廣州地鐵入面，最闊嘅月台車站；又係成條入面最大嘅車站。佢嘅月台有23米咁闊。

## 結構
### 樓層
呢個站有5層樓。地面係黃沙大道、多寶路同附近建築；地下1～2樓係商業設施同設備區；地下3樓係站廳，有票務設施，客務中心同商鋪；地下4樓係月台；地下5樓係嘅月台。雖然車站冇休息室同母嬰室，但廁所喺地下四樓半。
#### 打掂

#### 打橫

### 站廳

### 月台
呢個站有兩個島式月台，其中喺黃沙大道西邊嘅如意坊地皮地底，喺多寶路北邊嘅地底。而喺上邊，喺下邊。

另外，喺呢個站西北邊有條存車線，若果西北邊出現冬瓜豆腐嘅話，去潯峰崗啲車都會攞呢度做總站，之後喺呢條存車線返轉頭。屆時去大坦沙同金沙洲啲乘客要轉其它交通工具先至可以到，但去啲乘客要去區莊站轉先至得。

### 出入口

呢個站一個有2個出入口，分別係A同B。

## 車站歷史
### 規劃
========
呢個站喺1997年嘅《廣州市城市快速軌道交通線網規劃研究（最終報告）》出現咗。嗰時係方案B講嘅5號綫嘅車站，就喺之前廣州南站嘅地皮嗰度。但喺2003年嘅規劃入面話咗係嘅車站。

========
到咗2008年嘅方案入面話咗有條新出嘅大環線停呢個站。而所謂呢條「大環線」，就喺後嚟喺2010年嘅方案入面話咗，佢係嘅車站。
### 施工
========
2006年底，車站正式開始逳手起。工程直到2011年10月15號先至搞掂。但2007年10月5號出現咗坍塌事故。
========
*2016年8月6號，車站正式開始搞施工招標。
*2016年12月底，車站正式施工。
*2018年8月11號，荔灣區人民政府準備征收喺如意坊到石圍塘一帶部份國有土地上房屋，用嚟起包括呢個站同石圍塘站、如意坊隧道同內環路凈低未搞嘅如意坊放射綫嘅附屬工程。

### 點解呢個站嘅月台會有23米咁長？
喺2007年10月5號03:00，嗰時呢個站喺起緊嗰陣突然有水飆咗出嚟，搞到有成300平方米嘅地面發生咗5～6米嘅坍塌事故。到咗第二日06:30，冧咗嗰部分已經用水泥填返，之後施工團隊就改咗起如意坊站嘅方案。就係將之前暗挖嘅分離島式月台改成顯挖單島式月台，不過嗰時車站嘅返轉頭隧道已經搞掂咗，而且車站最多限咗喺26米嘅線間距，所以呢個站就起咗成23米闊嘅島式月台出嚟。
### 開通
到咗2013年12月28號嘅開通咗之後，呢個站正式開放。

## 利用狀況
由於呢個站係喺舊陣時嘅廣州南站嘅地皮入面，附近冇幾遠就係西關嘅老城區，入面唔係有住宅就係有幾間學校響度喇。附近除咗荔灣湖公園嘅南門就冇咩大商場同埋旅遊地方喇。呢個站附近冇幾遠就係廣州市第一中學嘅初中部同埋幾間小學響度，一般係朝早同埋晏晝返學、中午同埋晚黑放學嘅學生仔用得比較多之外；重有附近有個冇咩人知嘅荔灣湖游水場（要行入去多寶路再轉入去荔枝灣路過尐先至搵到）同埋住喺呢個站附近啲居民用呢個站就乜人流都冇嗮喇，所以呢個站嘅客流好少。如估喺低峰期間係非常之冷清嘅。喺過咗晚黑8點半之後，呢個站就幾乎冇人喇。

## 接駁交通

廣州地鐵，如意坊站嘅接駁交通一覽

;**巴士**
*如意坊站
*:日班車：
*::9、71、82、105、廣123、176、208、209、236、270、275、538
*:夜班車：
*::夜33、夜37、夜69

*多寶路（黃沙大道口）站
*:日班車：
*::3、25、55、74、82
*:夜班車：
*::夜23

;**水上巴士**
*如意坊碼頭
*:S3綫


## 文化站

呢個站係首期工程嘅其一文化站，柱面裝飾係「荔灣湖公園」。

## 註同攷

;註

;攷

## 上一站·下一站
信用咭

**信用咭**係種畀錢買嘢嘅方式，買嘢嗰陣拎張咭出嚟碌，就可以賒數，由發咭銀行幫你畀住錢先，只要準時還錢就唔會計息。

## 睇埋
*扣賬咭
投夜冷

**投夜冷**，而家又叫**拍賣**，係種做買賣嘅方式，貨無定價，靠班買家自由出價，價高者得。

「投夜冷」呢個詞起源自澳門，「夜冷」係葡萄牙文「leilão」嘅譯音，意思就係投夜冷咁解。因為用嚟投夜冷嘅貨好多都係二手貨，所以賣二手貨嘅舖頭就叫夜冷舖。
觀綠路

**觀綠路**可以係：

* 觀綠路 (廣州)，中國廣東省廣州市越秀區入面嘅觀綠路。
* 觀綠路 (佛山)，中國廣東省佛山市順德區入面嘅觀綠路。
觀綠路 (廣州)

**觀綠路**（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從人民中路開始，一直向東去到海珠中路。喺2001年嘅廣州市換路牌之前，路牌係用咗「覌綠路」嘅名。

## 概要
全長308米，闊9米，雙向2車道。不過人民中路到詩書路口嘅橋底係唔畀行大車嘅（因為有條人民路高架橋嘅上橋位響度）。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[人民路 (廣州)|人民中路]]**
* 詩書路
* 海珠中路

## 史
其實觀綠路以前唔係條馬路，係條巷仔嚟嘅。以前民間就流傳過噉嘅嘢：因為呢度之前有棟方獻夫整嘅賜書樓同埋閣老府先至改咗噉嘅名。雖然啲舊嘅書就有講話官祿巷係話呢度有棟方獻夫整嘅賜書樓，但係冇話到「官祿巷」嘅名係因為有棟方獻夫整嘅賜書樓同埋閣老府先至改咗噉嘅名。其實「觀綠巷」呢隻名係點嚟？除咗以上呢兩度講法之外，後面重有三本舊嘅書都係唔同講法嘅。根據清朝嘅乾隆時期嗰陣，《廣州府志》呢本嘢就話咗： 「賜書樓在官祿巷，大學士方獻夫建。」而同治時期嘅《南海縣續志》就係噉話喇：「獻夫府在西城，有賜書樓，藏《明倫大典》處也。」而喺民國初期嗰陣時，黃佛頤寫嘅《廣州城坊志》就攞咗 《恭岩劄記》呢本嘢就話咗：「（賜書）樓毀於火，（閣老）府今亦荒廢。有人得其遺磚，篆書『閣老府磚富壽萬年』八字。」呢條馬路喺1920年嗰陣，廣州市政府就將條官祿巷整闊咗，搞咗條官祿路。後嚟到咗1966年嘅「文化大革命」嗰陣，由於嗰陣中央想廢除「破四舊」嘅關係，搞到「官祿」呢兩個字就被官方睇成係「四舊」，結果就將「官祿」呢兩個字就改咗佢嘅同音字——「觀綠」。由於呢隻名比較好聽，所以過咗文革之後，「觀綠路」呢隻名就一直用到依家喇。

## 特色
呢條路喺未起人民路高架橋之前，嗰度係廣州市嘅第一条燈光嘅夜市，成日好興賣啲衫褲嘅。但係到咗1987年，由於人民路高架橋啱啱起好咗，搞到觀綠路嘅燈光夜市都冇埋（因為整咗條引橋落嚟）。依家嘅觀綠路已經變咗係一條好靜嘅路喇。

## 註
西場站 (廣州地鐵)

**西場站**（；），規劃嗌過**東風西路站**（；），係廣州地鐵嘅車站，2009年12月28號開放，位置喺荔灣區環市西路同埋東風西路嘅交界，西場立交東邊。

呢個站喺2009年11月底起好到2013年中為止，做過廣州地鐵距離地面最深嘅車站（鐵路軌喺-28米深嘅地方）。

## 結構
### 樓層
呢個站一共有3層樓，其中地面係站廳，有票務設施，客務中心同商鋪，但兩個站廳俾東風西路隔開咗，冇連埋一齊；地下1樓係過街通道同設備區，地下2樓係月台。同大多數嘅車站一樣，冇休息室同廁所響度。
#### 打掂

#### 打橫

### 站廳
西場站嘅收費區喺站廳分為南北兩部分，分別喺南站廳北邊同北站廳南邊。四圍俾商舖同通道圍住嗮，雖然免費區有通道將兩個站廳連埋一齊，但收費區冇得玩。而收費區有好多部扶手電梯同樓梯往返月台都得。但由於車站空間有限，所以車站冇專用𨋢響度。另外，廣州地鐵最長嘅扶手電梯喺呢個站嘅北邊同北緩衝平台位。
### 月台
呢個站有個分離島式月台，喺和平新村東邊嘅地底。
### 商舖同自助服務
而家嘅西場站入面有好多唔同類嘅鋪頭畀乘客買嘢同埋食嘢，好似有便利檔、麵包檔、糕餅檔同洗衫舖、時裝舖、涼茶舖等。

另外，西場站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
### 出入口

呢個站一共有6個出入口，分別係A、B、C、D、E，F。

## 頭尾班車信息同配線圖
}

▼　中山八站  
|}
|}

## 車站歷史
### 規劃
========
喺1997年嘅城市快速軌道交通線網規劃嘅A方案入面講咗，嗰時嘅3號綫到西村後一直跟住環市西路行，到南岸路後過河到大坦沙嘅河沙村，喺西場立交附近整咗呢個站出嚟。但係到咗2003年，3號綫改名做，西段到西場後唔過河，轉向西南偏南方向到中山八路，而站位冇變化，嗰時定咗**東風西路站**。
========
2008年份地鐵方案又出爐，嗰時定嘅跟住成條東風路行，去到槎頭為止，中途亦經過呢個站。
### 施工
2006年6月26號，車站正式喐手起，直到2009年下半年起好。
### 開通
2009年12月28號，由於正式開通，車站亦正式開放啟用。

## 利用狀況
呢個站嘅附近有好多條巴士線路接駁。再加上附近有間廣雅中學響度，附近冇幾遠嘅增槎路係一片城中村嚟嘅，重有幾間大嘅工廠響度。有啲打工仔同埋廣雅中學返學嘅學生仔成日都嚟呢個站落車返放工，呢個站嘅客流都算一般。車站主要服務喺車站附近嘅廣雅中學、重有個西村地區附近城中村入面嘅大間工廠大型樓盤嚟返放工學嘅人成日嚟呢個站坐車。

## 附近嘅建築同景區

### 學校
* 廣東廣雅中學
* 廣雅中學附屬實驗學校
### 住宅小區
* 和平新村
### 商場
* 西場電器城

## 註同攷

;註

;攷

## 上一站·下一站
西場站

**西場站**可以係：

* 西場站 (廣州地鐵)：廣州地鐵5號線入面嘅其中一個車站，響東風西路同埋環市西路嘅交界，西場立交嘅東邊。
* 西場站 (海洋鐵路)：海洋鐵路嘅其中一個車站，響江蘇省南通市如東縣入面。
啡走

**啡走**係香港或澳門茶餐廳嘅特色嘢飲，即係咖啡走糖落煉奶落小小淡奶；煉奶會將咖啡嘅味道變得更香濃。由於煉奶甜味夠濃，所以就唔使落糖；相反淡奶甜味唔夠，就要落糖。

## 睇埋
*茶走
*立克走
*越南咖啡
立克走

**立克走**係香港或澳門茶餐廳嘅特色嘢飲，即係呵瀝（好立克）走糖淨係落煉奶唔會用淡奶；煉奶會將呵瀝嘅味道變得更香濃，而淡奶係唔能夠嘅。由於煉奶甜味夠濃，所以就唔使落糖；相反淡奶甜味唔夠，就要落糖。

## 睇埋
*茶走
*啡走
環市路 (廣州從化)

**環市路**（）係中國廣東廣州嘅南北走向主幹道，喺從化江浦。南邊從廣從北路同從城大道嘅交界開始，一直去到北邊嘅溫泉大道（九里步果場附近）。佢係105國道嘅其一公路，公里標記：K2496+700～K2489+500。雙向6車道，全長7.2km。

## 經過嘅道路
條路順序從南到北嚟排，**加粗**嘅字係主幹道：
****'、***'
***[[河東路 (廣州)|河東南路]]**
*羅沙路
*天馬大道
****'、***'
*大江路
***[[河東路 (廣州)|河東北路]]**
***[[政通路 (廣州從化)|政通路]]**
*****
***[[迎賓大道 (廣州從化)|迎賓大道]]**
***[[溫泉大道]]**

## 附近嘅建築同景區
* 廣州城建職業學院
* 星輝假日酒店
* 從化凱旋假日酒店
* 廣東華夏永久陵園
* 和倉小學
* 從化凱旋假日酒店
* 從化氣象局
* 江村學校
* 廣州醫學院從化學院
* 昇平汽車修理廠
* 鳳院村委
* 廣東水利電力職業技術學院
* 九里雲山美食園
* 廣州南洋理工職業學院
* 九里步果場
法國共和曆

**法國共和曆**（法文：**calendrier républicain**）又叫**法國大革命曆**（法文：**calendrier révolutionnaire français**）係法蘭西第一共和國用嘅日曆，屬法國大革命嘅其中一樣革新，為咗去除格里曆嘅天主教元素。

## 史
法國共和曆將法蘭西第一共和國嘅立國日（1792年9月22號）定做法國共和元年葡月1號（第一年第一月第一日），用羅馬數字紀年，一年分十二個月，一個月分三個禮拜，一個禮拜有十日，每年最後有額外五日（閏年就有六日）。

法國共和曆用到法國共和十四年雪月10號（公元1805年12月31號）就唔再用，用返格里曆。

## 年

#法國共和元年（An I）
#法國共和二年（An II）
#法國共和三年（An III）
#法國共和四年（An IV）
#法國共和五年（An V）
#法國共和六年（An VI）
#法國共和七年（An VII）
#法國共和八年（An VIII）
#法國共和九年（An IX）
#法國共和十年（An X）
#法國共和十一年（An XI）
#法國共和十二年（An XII）
#法國共和十三年（An XIII）
#法國共和十四年（An XIV）

## 月
::;秋天
#葡月 （Vendémiaire）
#霧月 （Brumaire）
#霜月 （Frimaire）
#;冬天
#雪月 （Nivôse）
#雨月 （Pluviôse）
#風月 （Ventôse）
#;春天
#芽月 （Germinal）
#花月 （Floréal）
#牧月 （Prairial）
#;夏天
#穫月 （Messidor）
#熱月 （Thermidor）
#菓月 （Fructidor）
葡月

**葡月**（法文：**Vendémiaire**）係法國共和曆入面每年嘅第1個月，約莫係格里曆9月22號到10月21號，亦即約莫係天秤座嘅日子。

葡月個法文名嚟自奧克文「vendemiaire」，即係提子（葡萄）嘅收成。

## 日子
*葡月1號
*葡月2號
*葡月3號
*葡月4號
*葡月5號
*葡月6號
*葡月7號
*葡月8號
*葡月9號
*葡月10號
*葡月11號
*葡月12號
*葡月13號
*葡月14號
*葡月15號
*葡月16號
*葡月17號
*葡月18號
*葡月19號
*葡月20號
*葡月21號
*葡月22號
*葡月23號
*葡月24號
*葡月25號
*葡月26號
*葡月27號
*葡月28號
*葡月29號
*葡月30號
黃牛 (嘢飲)

**黃牛**係香港或澳門茶餐廳嘅特色嘢飲，一杯忌廉汽水加上一個菠蘿（或杧果）雪糕球就係黃牛。

## 睇埋
*雪糕梳打
*白牛
*黑牛
廣州北回歸綫標誌塔

**廣州北回歸綫標誌塔**係中國內地嘅10棟北回歸線標誌塔入面，最高嘅一座。佢重係世界上最高嘅北回歸線標誌塔。呢座塔係由從化縣人民政府負責嚟起嘅，響1984年12月15號喐手，到咗1985年12月17號落成，1986年6月21號（夏至）開放。佢重係家陣成個地球嘅南北回歸線入面，高度最高同埋規模最大嘅一座標誌塔。依家呢度係教學觀摩點同埋旅遊景點。而呢座塔係喺中國廣東省廣州市從化區太平鎮油麻埔村嘅三甲子坡地入面，所屬公園嘅門口就喺105國道嘅2512.6公里標記嗰埞。
 
## 介紹
呢座塔嘅高度有30.25米，佔地面積28畝（1024㎡），成座塔嘅主體部分都係用咗混凝土同埋花崗石嚟整嘅，基底係好似個壇噉樣，排緊嘅地板石就好似道教嘅八卦圖噉樣。其中，塔身同埋塔基挾埋一齊有30.4米噉高，而塔身嘅高有23.5米，好似個直筆甩到嘭嘭聲嘅火箭噉樣。而塔底就好似個波噉，塔入面嘅最中間有鋪咗埐好似半隻波噉嘅花崗石，有條直徑係4cm嘅黃銅柱插咗入去最中間個位鑲嵌咗向東同埋西兩邊嘅位，而呢啲銅片就係話喺北回歸線呢笪位開始、向地球嘅東同埋西兩邊伸咗出去噉。個塔身係空心嘅。而塔頂係有隻用咗26嚿6mm嘅銅板整成嘅銅波，入面重有條不鏽鋼筒整咗條直徑120cm嘅空心圓窿嚟查下太陽直射嘅位。而棟塔嘅四周圍都有寫住東南、東北、西南、西北呢4個方向嘅翼。塔身正面重有畫住鑲金嘅「北回歸線標誌塔」呢7個大字。喺座塔嘅東、南、西、北邊都有1棟門可以畀遊客入去。

## 作用

呢座塔喺每年嘅夏至日到咗正午（12點26分48秒）嗰陣，太陽就會直射入去呢隻波嘅圓窿入面，將啲光線射到去塔底嘅波面銅柱上面，喺嗰陣時，如估有人企喺塔底嘅話，係連個影都冇㗎。喺廣東天文學會嗰邊攞到嘅消息就係，廣東省係地球上起咗有北回歸線標誌塔最多嘅省份。

而世界最高嘅北回歸線標誌塔就係喺從化區入面。而最佳睇到立竿無影嘅時間就係喺夏至嗰日嘅12點26分48秒。

## 交通
;自駕
105國道嘅K2512+600標記嗰埞
;巴士
紫泉站
;客運站大巴
紫泉站
;地鐵
*：太平站

## 註

類:從化經濟技術開發區
類:廣州旅遊景點
類:地球之最
霧月

**霧月**（法文：**Brumaire**）係法國共和曆入面每年嘅第2個月，約莫係格里曆10月22號到11月20號，亦即約莫係天蠍座嘅日子。

霧月個法文名嚟自法文「brume」，即係霧。

## 日子
*霧月1號
*霧月2號
*霧月3號
*霧月4號
*霧月5號
*霧月6號
*霧月7號
*霧月8號
*霧月9號
*霧月10號
*霧月11號
*霧月12號
*霧月13號
*霧月14號
*霧月15號
*霧月16號
*霧月17號
*霧月18號
*霧月19號
*霧月20號
*霧月21號
*霧月22號
*霧月23號
*霧月24號
*霧月25號
*霧月26號
*霧月27號
*霧月28號
*霧月29號
*霧月30號
霜月

**霜月**（；）係法國共和曆入面每年嘅第3個月，約莫係格里曆11月21號到12月20號，亦即約莫係人馬座嘅日子。

霜月個法文名嚟自「frimas」，即係霜。

## 日子
*霜月1號
*霜月2號
*霜月3號
*霜月4號
*霜月5號
*霜月6號
*霜月7號
*霜月8號
*霜月9號
*霜月10號
*霜月11號
*霜月12號
*霜月13號
*霜月14號
*霜月15號
*霜月16號
*霜月17號
*霜月18號
*霜月19號
*霜月20號
*霜月21號
*霜月22號
*霜月23號
*霜月24號
*霜月25號
*霜月26號
*霜月27號
*霜月28號
*霜月29號
*霜月30號
雪月

**雪月**（法文：**Nivôse**）係法國共和曆入面每年嘅第4個月，約莫係格里曆12月21號到1月19號，亦即約莫係山羊座嘅日子。

雪月個法文名嚟自拉丁文「nivosus」，即係雪。

## 日子
*雪月1號
*雪月2號
*雪月3號
*雪月4號
*雪月5號
*雪月6號
*雪月7號
*雪月8號
*雪月9號
*雪月10號
*雪月11號
*雪月12號
*雪月13號
*雪月14號
*雪月15號
*雪月16號
*雪月17號
*雪月18號
*雪月19號
*雪月20號
*雪月21號
*雪月22號
*雪月23號
*雪月24號
*雪月25號
*雪月26號
*雪月27號
*雪月28號
*雪月29號
*雪月30號
雨月

**雨月**（法文：**Pluviôse**）係法國共和曆入面每年嘅第5個月，約莫係格里曆1月20號到2月18號，亦即約莫係水瓶座嘅日子。

雨月個法文名嚟自拉丁文「pluviosus」，即係雨。

## 日子
*雨月1號
*雨月2號
*雨月3號
*雨月4號
*雨月5號
*雨月6號
*雨月7號
*雨月8號
*雨月9號
*雨月10號
*雨月11號
*雨月12號
*雨月13號
*雨月14號
*雨月15號
*雨月16號
*雨月17號
*雨月18號
*雨月19號
*雨月20號
*雨月21號
*雨月22號
*雨月23號
*雨月24號
*雨月25號
*雨月26號
*雨月27號
*雨月28號
*雨月29號
*雨月30號
風月

**風月**（；）係法國共和曆入面每年嘅第6個月，約莫係格里曆2月19號到3月20號，亦即約莫係雙魚座嘅日子。

風月個法文名嚟自拉丁文「ventosus」，即係風。

## 日子
*風月1號
*風月2號
*風月3號
*風月4號
*風月5號
*風月6號
*風月7號
*風月8號
*風月9號
*風月10號
*風月11號
*風月12號
*風月13號
*風月14號
*風月15號
*風月16號
*風月17號
*風月18號
*風月19號
*風月20號
*風月21號
*風月22號
*風月23號
*風月24號
*風月25號
*風月26號
*風月27號
*風月28號
*風月29號
*風月30號
牧月

**牧月**（法文：**Prairial**）係法國共和曆入面每年嘅第9個月，約莫係格里曆5月20號到6月18號，亦即約莫係雙子座嘅日子。

牧月個法文名嚟自法文「prairie」，即係牧地。

## 日子
*牧月1號
*牧月2號
*牧月3號
*牧月4號
*牧月5號
*牧月6號
*牧月7號
*牧月8號
*牧月9號
*牧月10號
*牧月11號
*牧月12號
*牧月13號
*牧月14號
*牧月15號
*牧月16號
*牧月17號
*牧月18號
*牧月19號
*牧月20號
*牧月21號
*牧月22號
*牧月23號
*牧月24號
*牧月25號
*牧月26號
*牧月27號
*牧月28號
*牧月29號
*牧月30號
穫月

**穫月**（法文：**Messidor**）係法國共和曆入面每年嘅第10個月，約莫係格里曆6月19號到7月18號，亦即約莫係巨蟹座嘅日子。

穫月個法文名嚟自拉丁文「messis」，即係收穫。

## 日子
*穫月1號
*穫月2號
*穫月3號
*穫月4號
*穫月5號
*穫月6號
*穫月7號
*穫月8號
*穫月9號
*穫月10號
*穫月11號
*穫月12號
*穫月13號
*穫月14號
*穫月15號
*穫月16號
*穫月17號
*穫月18號
*穫月19號
*穫月20號
*穫月21號
*穫月22號
*穫月23號
*穫月24號
*穫月25號
*穫月26號
*穫月27號
*穫月28號
*穫月29號
*穫月30號
熱月

**熱月**（法文：**Thermidor**）係法國共和曆入面每年嘅第11個月，約莫係格里曆7月19號到8月17號，亦即約莫係獅子座嘅日子。

熱月個法文名嚟自希臘文「thermos」，即係熱力。

## 日子
*熱月1號
*熱月2號
*熱月3號
*熱月4號
*熱月5號
*熱月6號
*熱月7號
*熱月8號
*熱月9號
*熱月10號
*熱月11號
*熱月12號
*熱月13號
*熱月14號
*熱月15號
*熱月16號
*熱月17號
*熱月18號
*熱月19號
*熱月20號
*熱月21號
*熱月22號
*熱月23號
*熱月24號
*熱月25號
*熱月26號
*熱月27號
*熱月28號
*熱月29號
*熱月30號
菓月

**菓月**（；）係法國共和曆入面每年嘅第12個月，約莫係格里曆8月18號到9月16號，亦即約莫係處女座嘅日子。

菓月個法文名嚟自拉丁文「fructus」，即係生菓。

## 日子
*菓月1號
*菓月2號
*菓月3號
*菓月4號
*菓月5號
*菓月6號
*菓月7號
*菓月8號
*菓月9號
*菓月10號
*菓月11號
*菓月12號
*菓月13號
*菓月14號
*菓月15號
*菓月16號
*菓月17號
*菓月18號
*菓月19號
*菓月20號
*菓月21號
*菓月22號
*菓月23號
*菓月24號
*菓月25號
*菓月26號
*菓月27號
*菓月28號
*菓月29號
*菓月30號
閏日 (法國共和曆)

**閏日**（法文：**Jour complémentaire**）係法國共和曆入面每年第12個月之後嘅日子，約莫係格里曆9月17號到9月21號，平年有5日，閏年有6日。

## 日子
*道德日
*才能日
*工作日
*輿論日
*獎賞日
*革命日（閏年先至有）
法國共和元年

**法國共和元年**（法文：**An I**）係法國共和曆第1年，由公元1792年9月22號到1793年9月21號。
## 大件事
*葡月1號：法蘭西第一共和國誕生日
*雨月2號：法王路易十六被送上斷頭台處死

## 另見
*中國西周嘅共和元年（:zh:共和元年）
花月

**花月**（法文：**Floréal**）係法國共和曆入面每年嘅第8個月，約莫係格里曆4月20號到5月19號，亦即約莫係金牛座嘅日子。

花月個法文名嚟自拉丁文「flos」，即係花。

## 日子
*花月1號
*花月2號
*花月3號
*花月4號
*花月5號
*花月6號
*花月7號
*花月8號
*花月9號
*花月10號
*花月11號
*花月12號
*花月13號
*花月14號
*花月15號
*花月16號
*花月17號
*花月18號
*花月19號
*花月20號
*花月21號
*花月22號
*花月23號
*花月24號
*花月25號
*花月26號
*花月27號
*花月28號
*花月29號
*花月30號